text:
05.07.2018
2018-nji ýylyň 5-nji iýunlynda hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini geçirdi. Onda milli ykdysadyýetimiziň pudaklarynyň 2018-nji ýylyň alty aýynda alyp baran işleriniň jemleri jemlenildi. Mejlisde Prezident maksatnamalarynyň we ýurdumyzy durmuş-ykdysady taýdan ösdürmek boýunça kabul edilen beýleki maksatnamalaryň ýerine ýetirilişi ara alnyp maslahatlaşyldy, hökümetiň, ministrlikleriň we pudaklaýyn dolandyryş edaralarynyň, welaýatlaryň häkimlikleriniň işleriniň netijelerine garaldy, degişli guramaçylyk meselelerine seredildi we ikinji ýarym ýyl üçin ileri tutulýan wezipeler kesgitlenildi. Mejlise parlamentiň wekilleri, welaýatlaryň, şäherleriň we etraplaryň häkimleri, ýokary okuw mekdepleriniň rektorlary, gazetleriň we žurnallaryň redaktorlary hem-de beýleki ýolbaşçylar çagyryldy.
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary G.Myradowa söz berdi. Wise-premýer şu ýylyň birinji ýarymynda milli ykdysadyýetimiziň ösüşiniň jemleri barada hasabat berdi. Hasabat döwründe hormatly Prezidentimiz Gurbanguly Berdimuhamedowyň ýolbaşçylygynda ähli pudaklarda üstünlikli amala aşyrylan düýpli özgertmeleriň netijesinde ýokary önümçilik görkezijileri gazanyldy. Muňa makroykdysady görkezijiler, ozaly bilen bolsa, jemi içerki önümiň ösüş depgininiň 6,2 göterim artandygy şaýatlyk edýär.
Şu ýylyň alty aýynyň jemleri boýunça öndürilen önümleriň ösüş depgini 2017-nji ýylyň degişli döwri bilen deňeşdirilende, 4,4 göterim artdy.
Wise-premýer bölek-satuw haryt dolanyşygy boýunça meýilnamalaýyn görkezijileriň ýerine ýetirilendigi barada hasabat bermek bilen, onuň ösüş depgininiň geçen ýylyň degişli döwri bilen deňeşdirilende, 19,7 göterim artandygyny aýtdy.
Ortaça aýlyk zähmet haklary geçen ýylyň degişli döwri bilen deňeşdirilende, 9 göterim artdy. Zähmet haklary, pensiýalar, döwlet kömek pullary we talyp haklary doly möçberde öz wagtynda tölenildi.
Ýanwar — iýun aýlarynda ýurdumyzyň ähli sebitlerinde önümçilik we medeni-durmuş maksatly desgalaryň gurluşygy ýokary depginde alnyp baryldy. Maliýeleşdirmegiň ähli çeşmeleriniň hasabyna özleşdirilen maýa goýumlarynyň möçberi degişli döwürde 19,1 milliard manada deň boldy.
Wise-premýer döwlet Baştutanymyzyň garamagyna “Oýlap tapyşlar we senagat nusgalary bilen bagly hereketler üçin paçlar hakyndaky” Kararyň taslamasyny hödürledi.
Hormatly Prezidentimiz Gurbanguly Berdimuhamedow hasabaty diňläp, halk hojalyk toplumynyň ähli pudaklaryny üstünlikli ösdürmek üçin toplumlaýyn çäreleri görmegiň zerurdygyna ünsi çekdi. Döwlet Baştutanymyz ýurdumyzy senagat taýdan ösdürmek, ykdysadyýetimize maýa goýumlaryny giňden çekmek, ony döwrebap ýagdaýa getirmek we diwersifikasiýalaşdyrmak, elektron senagaty ösdürmek, täze iş orunlaryny döretmek boýunça ozal berlen tabşyryklaryň ýerine ýetirilmegini gaýragoýulmasyz wezipeleriň hatarynda görkezdi. Hormatly Prezidentimiz bellenen işleriň talabalaýyk ýerine ýetirilmeginiň eksport mümkinçiligini ýokarlandyryp, ykdysadyýetimizi bäsdeşlige ukyply derejä ýetirmäge ýardam etmelidigini aýdyp, wise-premýere bu babatda anyk tabşyryklary berdi.
Soňra maliýe we ykdysadyýet ministri B.Bazarow hasabat döwründe Döwlet býujetiniň ýerine ýetirilişi barada hasabat berdi. 1-nji iýula çenli ýagdaýa görä, baş maliýe meýilnamasynyň girdeji bölegi 103 göterim, çykdajy bölegi bolsa 85,3 göterim ýerine ýetirildi.
Döwlet Baştutanymyz hasabaty diňläp, käbir ýolbaşçylaryň täze iş orunlaryny döretmek boýunça kabul edilen maksatnamany durmuşa geçirmek babatda talabalaýyk işlemeýändigini belledi. Diňe şu ýylyň özünde ýurdumyzyň orta mekdeplerini uçurymlaryň 85 müňden gowragy tamamlady. Biziň ýokary okuw mekdeplerimiz bolsa täze okuw ýylynda diňe 10 müňe golaý adamy okuwa kabul edip bilýär. Ýokary bilim almak isleýän uçurymlaryň käbiri bilim almak üçin daşary ýurtlara gidýär. Ýaş ýigitleriň bir topary harby gulluga çagyrylýar diýip aýtmak bilen milli Liderimiz wise-premýer G.Myradowa Ministrler Kabinetiniň Başlygynyň beýleki orunbasarlary bilen bilelikde ýurdumyzda täze iş orunlaryny döretmek boýunça kabul edilen maksatnamanyň ýerine ýetirilmegini gazanmak boýunça anyk çäreleri görmegi tabşyrdy. Mekdepleri tamamlaýanlaryň we täze döredilýän iş orunlarynyň sanynyň arasynda deňeçerligi üpjün etmeli. Umuman, orta ýa-da ýokary okuw mekdebini tamamlandan ýa-da harby gullukdan soň, ýekeje adam hem işsiz galmaly däldir diýip, milli Liderimiz nygtady.
Soňra Statistika baradaky döwlet komitetiniň başlygy H.Gurbanow ýurdumyzyň ministrlikleriniň we pudaklaýyn dolandyryş edaralarynyň 2018-nji ýylyň birinji ýarymynda gazanan ykdysady görkezijileri barada hasabat berdi.
Hususan-da, geçen ýylyň degişli döwri bilen deňeşdirilende, önümleriň köp görnüşleriniň möçberiniň artdyrylmagynyň üpjün edilendigi habar berildi. Nebitiň çykarylyşy 0,2 göterim, benziniň öndürilişi 1,5 göterim, kerosiniň öndürilişi 1,9 göterim, nebit koksunyň öndürilişi 9,3 göterim, polipropileniň öndürilişi 6,1 göterim, mineral dökünleriň öndürilişi 7,2 göterim, sementiň öndürilişi 0,7 göterim, plastmassa we aýna süýümli turbalaryň öndürilişi 9,4 göterim, pagta süýüminiň öndürilişi 12,3 göterim, nah matalaryň öndürilişi 15,7 göterim, eýlenen deriniň öndürilişi 7,3 göterim, gaýtadan işlenilen balyk we balyk önümleriniň öndürilişi 23,8 göterim, tikinçilik we örme önümleriniň öndürilişi 8,9 göterim, çörek we çörek önümleriniň öndürilişi 2,3 göterim ýokarlandy. Mundan başga-da, senagat önümleriniň täze görnüşleriniň çykarylmagy özleşdirilip, 2,6 million inedördül metr aýna öndürildi.
Oba hojalyk toplumynda hem oňyn görkezijiler gazanyldy.
Ulaglaryň ähli görnüşleri bilen ýükleri daşamagyň möçberi alty aýyň dowamynda 6,6 göterim artdy. Hasabat döwründe 2017-nji ýylyň degişli döwri bilen deňeşdirilende, ýolagçy gatnatmagyň ösüş depgini 3,1 göterim ýokarlandy.
Döwlet Baştutanymyz hasabaty diňläp, ýurdumyzda bolup geçýän ýagdaýlary hemmetaraplaýyn seljermegiň esasynda ykdysadyýetiň pudaklarynyň ösüşiniň ugurlaryny öz wagtynda çaklamagyň, bar bolan mümkinçilikleri ýüze çykarmagyň wajypdygyny nygtady. Hormatly Prezidentimiz takyklygyň hem-de açyklygyň döwlet statistikasynyň esasy ýörelgeleri bolup durýandygyny belläp, Statistika baradaky döwlet komitetiniň ýolbaşçysyna statistiki maglumatlary jemlemek, işlemek we umumylaşdyrmak meselelerini berk gözegçilikde saklamagy tabşyrdy.
Soňra Merkezi bankyň başlygy M.Annadurdyýew ýurdumyzyň bank ulgamyny kämilleşdirmegiň maksatnamalarynyň ýerine ýetirilişiniň barşy barada hasabat berdi. Şeýle hem harytlary eksport etmekden we hyzmatlary ýerine ýetirmekden ministrlikleriň we pudaklaýyn dolandyryş edaralarynyň hasaplaryna walýuta serişdeleriniň gelip gowuşmagynyň meýilnamasynyň ýerine ýetirilendigi barada habar aýdyldy.
2018-nji ýylyň birinji ýarymynda ýurdumyzyň banklarynyň ykdysadyýetiň ösdürilmegine gönükdiren karzlarynyň möçberi 8,3 göterim, döwlete degişli bolmadyk bölege berlen karzlaryň möçberli 9,8 göterim artdy. Şeýle hem bank hyzmatlaryny ýerine ýetirmegiň elektron düzümlerini kemala getirmegiň çäklerinde amala aşyrylan işler barada hasabat berildi. 1-nji iýula çenli ýagdaýa görä, geçen ýylyň degişli döwri bilen deňeşdirilende, bank kartlarynyň sany 1,4 esse ýokarlandy.
Birinji ýarym ýylda “Goýum bank karty” täze hyzmat ornaşdyryldy, şeýle hem internet arkaly hasaplaşyklary geçirmek üçin mümkinçilik döredildi. Oba hojalyk önümlerini öndürijiler bilen özara hasaplaşyklary öz wagtynda geçirmek üçin olary bank kartlary bilen üpjün etmek boýunça işler ýola goýuldy. “Altyn asyr” töleg kartlarynyň üsti bilen nagt däl hasaplaşyklary kämilleşdirmek boýunça çäreler işjeň geçirilýär.
Hormatly Prezidentimiz Gurbanguly Berdimuhamedow hasabaty diňläp, bu ugurda alnyp barylýan işleriň häzirki döwrüň talaplaryna laýyk gelýändigini belledi. Hususan-da, geçen ýylyň degişli döwri bilen deňeşdirilende, beýleki döwletlerden ýurdumyza getirilýän harytlaryň möçberi 43 göterim azaldy. Ýurdumyzdan beýleki döwletlere iberilýän eksport önümleriniň möçberi bolsa 41,5 göterim artdy. Ýöne biziň bu ugurda heniz hem köp mümkinçiliklerimiz bar diýip, milli Liderimiz nygtady we Merkezi bankyň ýolbaşçysyna birnäçe tabşyryklary berdi hem-de degişli Kararlara gol çekdi. Şol resminamalar zerur bolan kärhanalary döretmäge telekeçileri giňden çekmek, walýuta biržasynyň işini düzgünleşdirmek, şeýle hem ygtyýarnama bermek işini gowulandyrmaga ýardam eder. Milli Liderimiz Merkezi bankyň başlygyna gol çekilen kararlaryň düzgünlerini öz wagtynda ýerine ýetirmek babatda anyk tabşyryklary berdi.
Ministrler Kabinetiniň Başlygynyň orunbasary M.Meredow ýurdumyzyň nebitgaz senagatyny ösdürmegiň 2030-njy ýyla çenli döwür üçin maksatnamasynyň şu ýylyň birinji ýarymynda ýerine ýetirilişi barada hasabat berdi.
Nebitiň gaz kondensaty bilen çykarylyşynyň meýilnamasy 103,1 göterim, nebiti gaýtadan işlemegiň meýilnamasy 102,4 göterim, dizel ýangyjy öndürmek boýunça meýilnama 103,1 göterim, çalgy ýaglaryny öndürmek boýunça meýilnama 121,2 göterim ýerine ýetirildi. Geçen ýylyň degişli döwri bilen deňeşdireniňde, benzin öndürmegiň ösüş depgini 101,5 göterime, polipropilen öndürmegiň ösüş depgini 106,1 göterime, özleşdirilen maýa goýumlarynyň ösüş depgini 103,1 göterime deň boldy.
Hormatly Prezidentimiz Gurbanguly Berdimuhamedow wise-premýere nebitgaz toplumynyň işini kämilleşdirmegi çaltlandyrmagy tabşyryp, pudagyň gurluşyny amatly ýagdaýa getirmek we işiniň netijeli bolmagyny ýokarlandyrmak boýunça çözgütleri kabul etmegiň edilmeli işleriniň diňe bir bölegi bolup durýandygyny aýtdy.
Milli Liderimiziň belleýşi ýaly, dolandyryş ulgamyndaky artyk bölümleri aýyrmaly. Pudaklaýyn dolandyryş edaralarynyň arasyndaky algy-bergileri düzgünleşdirmeli, şeýle hem haýsy kärhanany paýdarlar jemgyýetine öwürmelidigine, haýsyny bolsa telekeçilere berip boljakdygyna seretmeli. Umuman, nebitgaz toplumy sazlaşykly we netijeli işlär ýaly, zerur çäreleri görmeli diýip, döwlet Baştutanymyz belledi.
Hormatly Prezidentimiz ileri tutulýan wezipeleriň hatarynda ýurdumyzyň energiýa serişdelerini dünýä bazarlaryna çykarmagyň ýollaryny diwersifikasiýalaşdyrmak, TOPH gaz geçirijisini ýokary hilli gurmak, täze nebit we gaz ýataklaryny açmak işlerini görkezdi.
Wise-premýere dünýä ykdysadyýetinde nebit bilen bagly emele gelen çylşyrymly ýagdaýy göz öňünde tutup, gözegçilik edýän toplumynyň işini talabalaýyk ýola goýmak üçin, şu ýylyň ahyryna çenli wagt berildi.
Ministrler Kabinetiniň Başlygynyň orunbasary K.Durdymyradow gözegçilik edýän pudaklarynda 2018-nji ýylyň birinji ýarymynda alnyp barlan işleriň netijeleri barada hasabat berdi.
Senagat ministrligi boýunça ýanwar — iýun aýlarynda öndürilen önümleriň meýilnamasy 117 göterim ýerine ýetirildi we geçen ýylyň degişli döwri bilen deňeşdirilende, 111,5 göterim ösüş depgini gazanyldy.
Dokma senagaty ministrligi boýunça önümçilik meýilnamasy 126,3 göterim ýerine ýetirilip, 124,5 göterim ösüş depgini üpjün edildi.
Şu ýylyň 6 aýynyň netijeleri boýunça haly we haly önümlerini dokamagyň meýilnamasy 127,9 göterim ýerine ýetirilip, ösüş depgini 104,8 göterime barabar boldy.
“Türkmenhimiýa” döwlet konserni boýunça hasabat döwründe meýilnama 100 göterim ýerine ýetirildi we geçen ýylyň degişli döwri bilen deňeşdirilende, ösüş depgini 110,2 göterime deň boldy.
Döwlet balyk hojalygy komiteti boýunça önümçilik meýilnamasy 101,8 göterim ýerine ýetirildi we geçen ýylyň degişli döwri bilen deňeşdirilende, ösüş depgini 131,7 göterime barabar boldy.
Hormatly Prezidentimiz Gurbanguly Berdimuhamedow senagat toplumyny ösdürmek strategiýasynyň gaýragoýulmasyz wezipelerine ünsi çekip, ýurdumyzyň senagat kärhanalarynyň önümçilik kuwwatlyklaryny yzygiderli artdyrmagyň, kärhanalarda öňdebaryjy tehnologiýalary hem-de hojalygy ýöretmegiň we dolandyrmagyň täze usullaryny ornaşdyrmagyň wajypdygyny belledi. Pudaklaryň işiniň netijeliligi köp babatda içerki islegleri hem-de dünýä bazarynda üýtgeýän ýagdaýlary nazara almak arkaly işi üýtgedip gurmak başarnygyna baglydyr.
Döwlet Baştutanymyz toplumyň esasy wezipeleriniň içerki bazary ýurdumyzda öndürilen ýokary hilli harytlar bilen üpjün etmekden we bäsdeşlige ukyply eksport önümleriniň möçberini artdyrmakdan ybaratdygyny aýdyp, ýurdumyzyň senagat pudaklaryny okgunly we sazlaşykly ösdürmek üçin has netijeli çäreleri görmek barada wise-premýere anyk görkezmeleri berdi.
Ministrler Kabinetiniň Başlygynyň orunbasary M.Çakyýew gözegçilik edýän ulaglar we aragatnaşyk pudaklarynda 2018-nji ýylyň ýanwar — iýun aýlarynda alnyp barlan işleriň netijeleri barada hasabat berdi.
Ulaglar we aragatnaşyk toplumy boýunça şu ýylyň birinji ýarymynda ýük daşamak we ýolagçy gatnatmak boýunça meýilnama 107 göterim berjaý edilip, ösüş depgini bolsa 111 göterime deň boldy.
Demir ýol ulaglary ministrligi boýunça meýilnama 101 göterim ýerine ýetirildi, ösüş depgini bolsa 104 göterime barabar boldy.
Awtomobil ulaglary ministrligi boýunça geçen ýarym ýylyň içinde hyzmatlary etmegiň meýilnamasy 125 göterim ýerine ýetirildi, şunda ösüş depgini 102 göterime deň boldy.
2018-nji ýylyň ýanwar — iýun aýlarynda Aragatnaşyk ministrliginde ýerine ýetirilen işler boýunça meýilnama 110 göterim ýerine ýetirildi, ösüş depgini 109,5 göterime deň boldy.
“Türkmenhowaýollary” gullugy boýunça hasabat döwründe awiahyzmatlary ýerine ýetirmek boýunça meýilnama 111 göterim ýerine ýetirilip, ösüş depgini 130 göterime barabar boldy.
Deňiz we derýa ulaglary döwlet gullugy boýunça ýük daşamak babatda meýilnama 102 göterim ýerine ýetirildi, ýolagçy gatnatmak boýunça ösüş depgini bolsa 173 göterime deň boldy.
Hormatly Prezidentimiz Gurbanguly Berdimuhamedow wise-premýere hem-de ulaglar we aragatnaşyk toplumynyň ýolbaşçylaryna ýüzlenip, demir hem-de awtomobil ýollarynyň durkuny täzelemek, täze howa menzillerini gurmagy dowam etmek, aragatnaşyk ulgamyny ösdürmek üçin maýa goýumlaryny çekmek boýunça şu ýylyň ikinji ýarymynda edilmeli işleri kesgitledi.
Mundan başga-da, ähli ugurlar boýunça hünärli işgärleri taýýarlamagy hem-de halkara güwänamalary almagy dowam etmek zerur bolup durýar. Şunuň bilen baglylykda, milli Liderimiz täze ulanmaga berlen Türkmenbaşy Halkara deňiz porty doly güýjünde işlär ýaly zerur çäreleri görmegiň möhümdigine ünsi çekdi. Ulag-logistika merkezleri döretmegiň üstünde hem işlemeli diýip, döwlet Baştutanymyz belledi.
Tomus paslynyň başlanmagy bilen ulaglaryň ähli görnüşleri arkaly köp sanly ýolagçylary gatnatmaly bolýar diýip, hormatly Prezidentimiz wise-premýere gözegçilik edýän ähli pudaklarynda, aýratyn-da, demir ýol we howa ulaglarynda müşderilere hem-de ýolagçylara edilýän hyzmatlaryň hilini ýokarlandyrmak barada tabşyryklary berdi.
Döwlet Baştutanymyz Berkarar döwletimiziň bagtyýarlyk döwründe ýurdumyzda halkara ulag-üstaşyr geçelgeleriň mümkinçiliklerini netijeli ulanmak hem-de ulag toplumynyň bäsdeşlige ukyplylygyny ýokarlandyrmak, üstaşyr ýükleriň möçberini artdyrmak maksady bilen, Türkmenistanda ulag-logistika merkezini döretmek baradaky teklipleri taýýarlamak boýunça Pudagara topary döretmek hem-de onuň düzümini tassyklamak hakyndaky Buýruga hem gol çekdi.
Ministrler Kabinetiniň Başlygynyň orunbasary D.Amangeldiýew gözegçilik edýän gurluşyk, energetika toplumlarynda hem-de jemagat hojalygynda şu ýylyň birinji ýarymynda alnyp barlan işleriň netijeleri barada hasabat berdi.
Türkmenistanyň Prezidenti mejlise gatnaşyjylara ýüzlenip, döwlet dolandyryş gurluşyny kämilleşdirmek boýunça çäreleriň yzygiderli görülýändigini aýtdy. Şu maksat bilen, ähli ministrlikleriň we pudaklaýyn dolandyryş edaralarynyň işiniň bähbitlidigi, adatdan daşary ýagdaýlarda öz üstüne ýüklenen borçlary ýerine ýetirmäge ýaramlydygy düýpli öwrenilýär. Şonuň esasynda bolsa olaryň işini gowulandyrmaga gönükdirilen degişli üýtgetmeler girizilýär.
Şoňa görä-de, öwrenilen iş tejribesi hem-de ykdysadyýetimiziň bazar gatnaşyklaryna geçmegi esasynda Jemagat hojalygy ministrligini üýtgedip guramak we onuň garamagyndaky kärhanalary häkimlikleriň ygtyýaryna bermek barada karara gelindi diýip, döwlet Baştutanymyz belledi.
Bu ministrligiň edara-kärhanalaryny ýerlerde häkimliklere bermegiň olaryň işiniň netijeliligini ep-esli ýokarlandyrýandygyny, şäherleri hem-de obalary abadanlaşdyrmak meselesini oňat çözmäge mümkinçilik berýändigini tejribe görkezdi. Şoňa görä-de, Gurluşyk we binagärlik ministrliginiň düzüminde Jemagat hojalygy müdirligi dörediler. Bu müdirlik jemagat hojalygynyň meselelerini utgaşdyrmak, jemagat hyzmatlary üçin nyrhlar we beýleki işler bilen meşgullanar diýip, milli Liderimiz belledi.
Hormatly Prezidentimiz “Türkmenistanyň Jemagat hojalygy ministrliginiň meseleleri hakynda” Karara gol çekip, wise-premýere Jemagat hojalygy ministrliginiň kärhanalarynda barlag geçirmek we bu kärhanalary häkimlikleriň garamagyna bermek boýunça toparyň düzümini taýýarlamak barada görkezme berdi. Şeýle hem döwlet Baştutanymyz bu ugurda edilen işleriň netijeleri barada Ministrler Kabinetiniň nobatdaky mejlisinde hasabat bermegi tabşyrdy.
Ministrler Kabinetiniň Başlygynyň orunbasary P.Agamyradow gözegçilik edýän ulgamlarynda şu ýylyň birinji ýarymynda alnyp barlan işleriň netijeleri barada hasabat bermek bilen, bu döwürde 2018-nji ýylda neşir edilmegi meýilleşdirilen 200 görnüşli okuw kitaplarynyň we gollanmalarynyň 92 görnüşiniň neşir edilendigini habar berdi. Şu ýylyň ýanwar — iýun aralygynda mekdep okuwçylary halkara ders bäsleşiklerinde 90 medala mynasyp boldular.
Hasabat döwründe energiýany tygşytlamagyň 2018 — 2024-nji ýyllar üçin Döwlet maksatnamasy işlenilip taýýarlanyldy.
Beýik Ýüpek ýolunyň ugrunda ýerleşen Türkmenistanyň çägindäki taryhy-medeni ýadygärliklerde 2018 — 2021-nji ýyllarda gazuw-agtaryş işlerini geçirmegiň we medeni mirasy ylmy esasda öwrenmegiň hem-de wagyz etmegiň Döwlet maksatnamasyna laýyklykda işler dowam etdirildi. Şeýle hem ýaş alymlaryň arasynda ylmy işleriň, ylmy taslamalaryň sergi-bäsleşiginiň jemleri jemlenildi, ylmyň möhüm ugurlary boýunça ylmy-amaly maslahatlar geçirildi.
Saglygy goraýyş ulgamynda Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberi boýunça ösüş depgini 158 göterime, ýerine ýetirilen hyzmatlardan we ýerlenen önümlerden gelip gowşan serişdeler boýunça ösüş depgini 115 göterime, şypahana hyzmatlary boýunça bu görkeziji 113 göterime deň boldy.
Hasabat döwründe ýurdumyzda içerki ýaryşlaryň 96-sy geçirildi, 55 sany köpçülikleýin-sport çäreleri guraldy. Biziň türgenlerimiz dünýä we Aziýa çempionatlarynyň, şeýle hem beýleki halkara ýaryşlaryň 52-sine gatnaşyp, 110 medaly eýelediler.
Milli Liderimiz wise-premýer P.Agamyradowa we bilim ministri M.Geldinyýazowa ýüzlenip, ýakyn wagtda bilim ulgamynyň işgärleriniň öňünde örän möhüm wezipäniň — ýokary okuw mekdeplerine talyplary kabul etmek wezipesiniň durýandygyny nygtady.
Döwlet Baştutanymyz bu işe dahyly bolan ähli adamlara giriş synaglaryny hiç hili ýaramaz ýagdaýlara ýol bermezden, ýokary derejede we aç-açanlykda geçirmelidigi barada duýdurdy. Biziň ýokary okuw mekdeplerimize zehinli we zähmetsöýer ýaşlar kabul edilmelidir diýip, milli Liderimiz aýtdy.
Bilim özgertmeleriniň geçirilişini çaltlandyrmaly diýip, döwlet Baştutanymyz sözüni dowam etdi. Mekdebi tamamlan ýaşlar, gaýtadan okamazdan, telekeçilik düzümlerinde işlemäge mümkinçilik almalydyrlar. Munuň üçin mekdeplerde telekeçilik işiniň esaslary öwredilmelidir diýip, döwlet Baştutanymyz belledi.
Bu mesele ýokary okuw mekdeplerine hem degişlidir. Ähli ugurdaş institutlar, aýratyn-da, Türkmen döwlet ykdysadyýet we dolandyryş instituty önümçilik üçin ýokary hünärli dolandyryjy işgärleri taýýarlamalydyr. Hormatly Prezidentimiz şeýle hem dünýä belli beýleki institutlar bilen hyzmatdaşlygyň, daşary ýurt hünärmenlerini işe çekmegiň möhümdigini belledi.
Talyplary tölegli esasda okatmak meselelerine hem deglip geçildi. Döwletde sowatly ýaşlar, ýokary derejeli hünärmenler bolmazdan, onuň geljeginiň bolmajakdygyna anyk düşünmek gerek diýip, döwlet Baştutanymyz aýdylanlary jemledi.
Döwlet Baştutanymyzyň garamagyna 2018-nji ýylda ýokary we ýörite orta okuw mekdeplerine okuwa kabul etmegiň meýilnamasy, ýokary okuw mekdeplerine we ýörite orta okuw mekdeplerine kabul etmek boýunça döwlet synag toparynyň düzümi, 2018 — 2019-njy okuw ýylynda Türkmenistanyň Prezidentiniň ýanyndaky Döwlet gullugy akademiýasyna diňleýjileri kabul etmegiň meýilnamasy we diňleýjileri kabul etmek boýunça giriş synaglaryny guramagyň tertibi hödürlenildi.
Milli Liderimiz olary tassyklamak hakynda degişli Buýruklara gol çekip, şolaryň ýerine ýetirilişine berk gözegçilik etmek barada degişli ýolbaşçylara anyk görkezmeleri berdi.
Şeýle hem döwlet Baştutanymyz “Türkmenistanda ilatyň psihiki saglygyny goramak boýunça 2018 — 2022-nji ýyllar üçin Milli maksatnamany tassyklamak hakynda”, “Türkmenistanda ilatyň fiziki işjeňligini ýokarlandyrmak boýunça 2018 — 2025-nji ýyllar üçin Milli strategiýany tassyklamak hakynda” hem-de “Türkmenistanda 2018 —2024-nji ýyllarda alkogolyň zyýanly täsiriniň öňüni almak boýunça Milli maksatnamany tassyklamak hakynda” Kararlara gol çekip, bu resminamalaryň ýerine ýetirilişine berk gözegçilik etmek barada wise-premýere hem-de saglygy goraýyş we derman senagaty ministrine tabşyryklary berdi.
Ministrler Kabinetiniň Başlygynyň orunbasary B.Abdyýewa gözegçilik edýän ulgamynda şu ýylyň birinji ýarymynda alnyp barlan işleriň netijeleri barada hasabat berdi.
Hasabat döwründe dürli çäreler, şol sanda ylmy-amaly maslahatlar, sergiler, bäsleşikler, teatrlaşdyrylan sahnalar, kinofilmleriň görkezilişi, baýramçylyklar hem-de şanly seneler mynasybetli aýdym-saz dabaralar, daşary ýurtly artistleriň gatnaşmagynda döredijilik çäreleri we sirk çykyşlary guraldy. Hususan-da, ýurdumyzda Belarus Respublikasynyň we Eýran Yslam Respublikasynyň Medeniýet günleri, HHR-de ýurdumyzyň Medeniýet günleri geçirildi.
“Galkynyş” milli at üstündäki oýunlar hem-de “Türkmen jigitleri” toparlary Sankt-Peterburg şäherinde geçirilen sirk sungatynyň I Halkara festiwalyna gatnaşyp, altyn heýkeljige mynasyp boldular. Şu ýylyň 29-njy iýunynda bolsa Akhan atly ahalteke bedewi 10 metr aralygy çarpaýa galyp, 4,19 sekuntda geçmegi başardy we dünýä rekordyny täzeledi hem-de Ginnesiň rekordlar kitabyna girizildi.
Aprel aýynda Aşgabatda “Aýdym-saz sungatynyň gadymy çeşmeleri” atly halkara ylmy maslahat we festiwal geçirildi, Berliniň Täze muzeýinde bolsa “Margiana — Türkmenistanyň çäklerindäki bürünç asyrynyň şalygy” atly arheologik sergi açyldy we şu günler hem dowam edýär.
Magtymguly adyndaky milli sazly-drama teatrynyň artistleri Türkiýäniň Mersin şäherinde geçirilen IV Halkara teatr festiwalyna gatnaşyp, baýrakly orna, ýagny iň gowy sahna eseri we ýerine ýetirijilik ussatlygy üçin ýörite kuboga mynasyp boldy.
Şeýle hem ajaýyp türkmen kompozitory Nury Halmämmedowyň doglan gününiň 80 ýyllygy mynasybetli aýdym-saz festiwaly geçirildi.
Birinji ýarymýyllygyň möhüm wakalarynyň hatarynda Ahal welaýatynda geçirilen Medeniýet hepdeligi hem bar. Onuň çäklerinde “Hüýrlukga — Hemra” atly operanyň ilkinji görkezilişi boldy. Şeýle hem Medeniýet we sungat işgärleriniň hem-de Magtymguly Pyragynyň şygryýet güni mynasybetli dürli mazmunly medeni çäreler geçirildi.
Hasabatyň çäklerinde Syýahatçylyk baradaky döwlet komitetiniň maliýe-hojalyk işi boýunça maglumatlar berildi. Şol döwürde 72 müň 509 syýahatça hyzmat edilip, bu görkeziji geçen ýylyň degişli döwrüne garanyňda, 105,2 göterime deň boldy.
Türkmen döwlet neşirýat gullugy tarapyndan ýanwar — iýun aýlarynda kitap önümleriniň 147 görnüşi we okuw kitaplarynyň 88 görnüşi çap edildi. Meýilnama 127,5 göterim ýerine ýetirildi.
Hormatly Prezidentimiz Gurbanguly Berdimuhamedow hasabaty diňläp we wise-premýere, Medeniýet ministrliginiň, metbugatyň hem-de telewideniýäniň ýolbaşçylaryna ýüzlenip, medeniýet ulgamynyň soňky ýyllarda döredilen maddy-enjamlaýyn binýadyny, biziň emeli hemramyzyň mümkinçiliklerini doly derejede ulanyp, halkymyzyň ruhy gymmatlyklaryny we şöhratly taryhyny giňden wagyz etmegiň wajypdygyny belledi.
Ministrler Kabinetiniň Başlygynyň orunbasary, daşary işler ministri R.Meredow Bitarap Türkmenistanyň parahatçylyk söýüjilik, hoşniýetli goňşuçylyk we özara bähbitli hyzmatdaşlyk ýörelgelerine esaslanýan daşary syýasy ugruny — «Bitarap Türkmenistanyň daşary syýasat ugrunyň 2017 — 2023-nji ýyllar üçin Konsepsiýasyny» durmuşa geçirmek babatda şu ýylyň birinji ýarymynda alnyp barlan işler barada hasabat berdi.
Milli Liderimiziň şu ýylyň dowamynda daşary ýurtlara bolan saparlarynyň hem-de daşary ýurt döwletleriniň birnäçesiniň ýolbaşçylarynyň ýurdumyza bolan saparlarynyň netijeleri bu oňyn strategiýanyň yzygiderli durmuşa geçirilýändiginiň aýdyň subutnamasydyr. Ýokary derejede geçirilen gepleşikleriň hem-de duşuşyklaryň barşynda gazanylan möhüm ylalaşyklar umumy bähbitlere laýyk gelýän netijeli hyzmatdaşlygyň ösdürilmegine täze itergi berdi.
Daşary syýasat edaralarynyň ugry boýunça geňeşmeler yzygiderli geçirilýär.
Ikitaraplaýyn hökümetara toparlaryň hem-de iş toparlarynyň nobatdaky mejlisleri geçirildi. Olaryň işi söwda-ykdysady hyzmatdaşlygy ösdürmäge, netijeli ynsanperwer-medeni gatnaşyklary höweslendirmäge ýardam etmelidir. Hasabat döwründe dünýäniň birnäçe ýurtlarynyň işewür toparlarynyň wekilleriniň gatnaşmagynda bilelikdäki iş maslahatlarynyň ençemesi geçirildi.
Döwlet Baştutanymyz hasabaty diňläp, wise-premýere, daşary işler ministrine öňde boljak saparlar boýunça geçiriljek çäreleriň hem-de Bitarap döwletimiziň halkara guramalaryň işine gatnaşmagynyň anyk meýilnamasyny taýýarlamagy, ýylyň ahyryna çenli Araly halas etmegiň halkara gaznasyna ýurdumyzyň başlyklyk etmegi bilen bagly göz öňünde tutulan birnäçe iri halkara çärelere gowy taýýarlyk görmegi we olary ýokary derejede geçirmegi tabşyrdy.
Milli Liderimiz Gurbanguly Berdimuhamedow bu baradaky gürrüňi dowam edip, ýurdumyzyň wekiliýetiniň Birleşen Milletler Guramasynyň Baş Assambleýasyna gatnaşmagyny, «Amul — Hazar 2018» halkara awtorallisini, Halkara Bitaraplyk gününi we beýleki syýasy hem-de guramaçylyk çärelerini talabalaýyk guramak babatda anyk görkezmeleri berdi.
Soňra döwlet Baştutanymyz welaýatlaryň häkimleriniň hem-de oba hojalyk toplumynyň ýolbaşçylarynyň hasabatlaryny diňledi.
Ilki bilen, Ahal welaýatynyň häkimi Ş.Amangeldiýew şu ýylyň birinji ýarymynda alnyp barlan işleriň netijeleri, galla oragynyň depgini, gowaça agrotehniki kadalara laýyk derejede ideg etmek boýunça ýaýbaňlandyrylan giň möçberli çäreler, şeýle hem Oba milli maksatnamasyny ýerine ýetirmek boýunça amala aşyrylýan işler barada hasabat berdi.
Hormatly Prezidentimiz galla oragyny ýokary derejede jemlemek bilen baglanyşykly meselelere hemmetaraplaýyn esasda çemeleşilmelidigini belledi. Milli Liderimiz gowaça ideg etmegiň ýokary derejede ýola goýulmalydygyny belläp, bu işleriň agrotehniki kadalara doly laýyk gelmelidigini nygtady.
Döwlet Baştutanymyz Oba milli maksatnamasyndan gelip çykýan wezipeleriň üstünlikli ýerine ýetirilmeginiň döwrüň möhüm talabydygyny belläp, bu ugurda amala aşyrylýan işlerde ilatyň durmuş üpjünçiliginiň esasy ugur edinilmelidigini aýtdy.
Soňra Balkan welaýatynyň häkimi S.Satlykow hasabat döwründe welaýat boýunça ýerine ýetirilen işleriň netijeleri, galla oragyny guramaçylykly geçirmek boýunça işlenip taýýarlanylan maksatnamanyň ýerine ýetirilişi, şeýle hem welaýatyň ilatynyň durmuş üpjünçiligini gowulandyrmak boýunça alnyp barylýan çäreler barada hasabat berdi.
Soňra Türkmenistanyň Mejlisiniň Başlygy G.Mämmedowa parlamentiň şu ýylyň birinji ýarymynda alyp baran işleriniň jemleri hem-de Halk Maslahatynyň mejlisini geçirmäge görülýän taýýarlyk işleri barada habar berdi.
Ýurdumyzda häzirki zamanyň umumy ykrar edilen halkara kadalara laýyk gelýän milli hukuk binýadyny kemala getirmek boýunça toplumlaýyn maksatnama laýyklykda, deputatlar düzümi tarapyndan täze kanunçylyk namalaryny işläp taýýarlamak hem-de hereket edýänlerini kämilleşdirmek boýunça yzygiderli işler amala aşyrylýar, bu kanunçylyk namalary iri möçberli durmuş-ykdysady özgertmeleriň üstünlikli durmuşa geçirilmegi üçin ygtybarly binýady üpjün etmäge, türkmen jemgyýetiniň bitewüliginiň, demokratik esaslarynyň pugtalandyrylmagyna ýardam berer.
Geçen döwürde Mejlisiň üç maslahaty geçirilip, şolaryň dowamynda Türkmenistanyň Kanunlarynyň 34-si, Mejlisiň kararlarynyň 44-si kabul edildi.
Parlamentara gatnaşyklary ösdürmegiň hem-de kanunçykaryjylygyň dünýä tejribesini öwrenmegiň, BMG-niň wekilhanalary we beýleki halkara guramalar bilen hyzmatdaşlygy giňeltmegiň çäklerinde Mejlisde diplomatlar hem-de daşary ýurtlaryň birnäçesiniň wekiliýetleri bilen duşuşyklar geçirildi.
Hormatly Prezidentimiz Gurbanguly Berdimuhamedow milli parlamentiň türkmen jemgyýetiniň durmuşynyň möhüm ugurlarynda bolup geçýän özgertmeleri kanunçylyk taýdan üpjün etmek, ykdysadyýet, ylym we medeniýet ulgamlarynyň hemmetaraplaýyn ösdürilmegi, ilatyň ýaşaýyş-durmuş şertleriniň yzygiderli gowulandyrylmagy, adamyň we raýatyň hukuklarynyň hem-da azatlyklarynyň üpjün edilmegi we goralmagy boýunça mundan beýläk-de yzygiderli iş alyp barmagynyň zerurdygyny nygtady.
Milli Liderimiz Ministrler Kabinetiniň agzalaryna ýüzlenip, ýurdumyzyň durmuşynda öňde boljak möhüm wakanyň — Halk Maslahatynyň birinji mejlisiniň ähmiýetini belledi, ol Watanymyzyň baş baýramynyň — Türkmenistanyň döwlet Garaşsyzlygynyň öň ýanynda geçiriler.
Döwlet Baştutanymyz ýygnananlaryň ünsüni bu forumyň esasy mejlisiniň 24-nji sentýabrda geçiriljekdigine, 25-nji sentýabrda bolsa zähmetde gazanan üstünlikleri üçin döwlet sylaglaryna hödürlenen türkmenistanlylary sylaglamak dabarasynyň guraljakdygyna ünsi çekip, “Türkmenistanyň Halk Maslahatynyň birinji mejlisini guramaçylykly geçirmek hakyndaky” Permana hem-de degişli Karara gol çekip, umumymilli forumy ýokary derejede guramak üçin zerur çäreleri görmegi tabşyrdy.
Mundan başga-da, hormatly Prezidentimiz Gurbanguly Berdimuhamedow “Türkmenistanda zähmet haklarynyň, pensiýalaryň, döwlet kömek pullarynyň, talyp we diňleýji haklarynyň möçberlerini ýokarlandyrmak hakyndaky” Permana gol çekdi.
Soňra döwlet Baştutanymyz mejlise gatnaşyjylara ýüzlenip, şu ýylyň geçen alty aýynda ýerine ýetirilen işleri häsiýetlendirdi, içeri we daşary syýasatyň ileri tutulýan meseleleri barada durup geçdi hem-de ýakyn geljek üçin esasy wezipeleri kesgitledi.
Milli Liderimiz şu ýylyň birinji ýarymynda «Türkmenistanyň Prezidentiniň ýurdumyzy 2018 — 2024-nji ýyllarda durmuş-ykdysady taýdan ösdürmegiň Maksatnamasyna» laýyklykda döwletimiziň ählumumy ykdysadyýetiň ösüşinde eýeleýän ornuny pugtalandyrmak, bäsdeşlige ukyply, ýokary hilli, içerki we daşarky bazarlarda uly isleg bildirilýän dürli harytlary öndürýän innowasion senagat kärhanalaryny döretmek boýunça belli bir derejede işleriň amala aşyrylandygyny belledi. Bu bolsa bize esasy maksadymyza ýetmäge — mähriban halkymyzyň durmuşynyň mynasyp derejesini we hilini üpjün edýän, güýçli ýaşaýyş-durmuş maksatly ykdysadyýeti bolan dünýäniň ösen demokratik döwletleriniň derejesine çykmaga gönükdirilen örän möhüm özgertmeleri amala aşyrmakda nobatdaky ädimleri ätmäge mümkinçilik berdi.
Türkmenistan daşary syýasaty hem üýtgewsiz ýörelgeden ugur alyp dowam edýär. Bu syýasat, BMG, ÝHHG, ÝB, ŞHG, GDA we beýleki halkara guramalar bilen energetika we suw howpsuzlygyny üpjün etmek, ekologiýa meselelerini çözmek, ulag üpjünçilik ulgamlaryny, bilim we medeniýet ulgamlaryny, adam hukuklaryny hem-de azatlyklaryny ösdürmek, ählumumy howpsuzlygy berkitmek bilen bagly işjeň hyzmatdaşlyk etmekden ybaratdyr.
Hormatly Prezidentimiz Gurbanguly Berdimuhamedowyň nygtaýşy ýaly, alnyp barylýan ygtybarly salgyt-býujet we pul-karz syýasaty ýurdumyzyň içerki strategiýasynyň möhüm ugry bolup durýar. Oňa laýyklykda, hususy we döwlet üpjünçilik ulgamlaryna gönükdirilýän maýa goýumlarynyň möçberi barha artdyrylýar. Ykdysadyýetiň käbir pudaklarynda önüm öndürmek we hyzmatlary etmek boýunça gowy netijeler gazanylýar. Bu bolsa jemi içerki önümi 6,2 göterime çenli artdyrmaga mümkinçilik berdi.
Döwlet býujetiniň girdejileri köpeldi. Bu bolsa ortaça aýlyk zähmet haklaryny 9 göterim ýokarlandyrmaga şert döretdi. Milli manadymyzyň hümmeti durnukly, bellenen çäklerde saklanýar.
Jemi bahasy 40 milliard 500 million amerikan dollaryna golaý bolan 1600 töweregi senagat we ýaşaýyş-durmuş maksatly iri desgalaryň gurluşygy giň gerim bilen dowam etdirilýär.
«Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasyna» laýyklykda, hasabat döwründe 731,2 million manat möçberde düýpli maýa goýumlary özleşdirildi.
Döwlet Baştutanymyz bular barada aýtmak bilen, geçen ýarym ýylyň dowamynda 26 sany iri desganyň, umumy bahasy 3 milliard 200 million amerikan dollaryna golaý bolan meýdany 612,6 müň inedördül metr, şol sanda ýokary amatlyklary bolan ýaşaýyş jaýlarynyň ulanmaga berlendigini belledi.
Ykdysadyýetimizi diwersifikasiýa ýoly bilen ösdürmegiň çäklerinde, ýurdumyzda daşary ýurtlardan getirilýän harytlaryň ornuny tutýan önümleri öndürmek, öz önümlerimiziň daşary ýurtlara iberilýän möçberlerini artdyrmak, elektron senagatyny döretmek boýunça Döwlet maksatnamalary üstünlikli durmuşa geçirilýär.
Taryhda ilkinji gezek Türkmenistanda ýüz müňe golaý kompýuter öndürilendigini bellemek ýakymlydyr diýip, milli Liderimiz aýtdy. Bu bolsa ykdysadyýetimiziň sanly ulgamynyň maksatnamalaryny mundan beýläk-de ösdürmek üçin gowy binýat bolup hyzmat edýär. Bu işleriň netijesinde daşary ýurtlara iberilýän önümleriň möçberi 41,5 göterim köpeldi. Şunuň bilen birlikde, çözülmegini talap edýän köp sanly meseleler hem bar. Biz bu meseleleri çözmek üçin köp işleri alyp barmalydyrys.
Hormatly Prezidentimiz Gurbanguly Berdimuhamedowyň nygtaýşy ýaly, ykdysadyýetde döwletiň paýyny azaltmak we hususy pudagy giňeltmek boýunça netijeli işleri alyp barmak zerurdyr. Hususylaşdyrmaga degişli edara-kärhanalaryň sanawyna energetika, ulag we aragatnaşyk pudaklarynyň aýry-aýry döwlet kärhanalaryny, üpjünçilik desgalaryny, şeýle hem köp sanly beýleki kärhanalary girizmek möhümdir. Şunuň bilen baglylykda, döwlet Baştutanymyz häzirki döwürde telekeçilere degişli edara-kärhanalaryň döwlete degişli edara-kärhanalar bilen deňeşdirilende has gowy we netijeli işleýändigini aýtdy.
Döwletimiziň kemala gelýän döwründe ilatymyz üçin şol döwrüň kynçylyklaryny ýeňilleşdirmek maksady bilen, kabul edilen kanunlary indi ýuwaş-ýuwaşdan üýtgetmek zerur bolup durýar diýip, milli Liderimiz belledi. Häzir ilatyň ýaşaýyş-durmuş derejesi has ýokarlandy we bar bolan ýeňillikler ykdysadyýetimizi bazar şertlerine geçirmekde päsgelçilikleri döredýär.
Hormatly Prezidentimiz hususylaşdyrmak boýunça alnyp barylýan işleri çaltlandyrmagyň zerurdygyna ünsi çekip, paýnamalary ýerleşdirmegiň, gazna bazaryny guramagyň we bäsleşikli söwda edaralaryny açmagyň hususylaşdyrmagyň esasy gurallary bolmalydygyny nygtady. Maýadarlara özara bähbitli hyzmatdaşlygy has-da ösdürmek üçin bu örän gowy mümkinçilikdir.
Döwlet Baştutanymyz şu maksat bilen, «Awaza» milli syýahatçylyk zolagy toplumyny telekeçileriň garamagyna bermek barada karara gelnendigini habar berdi. Şunuň bilen baglylykda, milli Liderimiz Senagatçylar we telekeçiler birleşmesiniň başlygy A.Dadaýewe «Awazadaky» dynç alyş-bejeriş toplumyny dolandyrmak baradaky geňeşi döretmegi, her myhmanhanany, her bir desgany bir ýa-da birnäçe telekeçiniň garamagyna bermek meselesini çözmegi, munuň üçin, Maliýe we ykdysadyýet ministrliginiň üsti bilen ähli zerur bolan resminamalary resmileşdirmegi tabşyrdy.
Hormatly Prezidentimiz Gurbanguly Berdimuhamedow ýygnananlara ýüzlenip, şu ýylyň ikinji ýarymynda birnäçe halkara we içerki döwlet çäreleri geçirmegiň göz öňünde tutulýandygyny aýdyp, ýurdumyzda däp bolşy ýaly, bu çäreleri ýokary derejede guramaçylykly geçirmegiň wajypdygyny nygtady.
Döwlet Baştutanymyz ýarym ýylyň görkezijileriniň, umuman, erbet bolmandygyny nazara alyp, ministrlikleriň we pudaklaýyn dolandyryş edaralarynyň ähli ýolbaşçylaryna we beýleki ýolbaşçylara ýarym ýylyň netijeleri boýunça öňümizdäki şenbede we ýekşenbede maslahatlary geçirenlerinden soňra, 9 — 23-nji iýul aralygynda dynç almaga rugsat berdi. Olar hemişeki ýaly, Arçmanda, Ýyly suwda we beýleki şypahanalarda dynç alyp bilerler.
Milli Liderimiz bu baradaky gürrüňi dowam edip we wise-premýer E.Orazgeldiýewe ýüzlenip, oňa gözegçilik edýän toplumynyň pagta ýygymyna taýýarlyk işlerini alyp barýan ýolbaşçylary bilen maslahatlaşyp, bu meselä seretmegi tabşyrdy. Eger, agrotehniki çäreler bilen bagly işleriň häzirki köp döwründe, dynç almasaňyz, onda galla oragyndan we pagta ýygymyndan soňra dynç alyp bilersiňiz diýip, döwlet Baştutanymyz aýtdy.
Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini jemläp, oňa gatnaşanlara berk jan saglyk, maşgala abadançylygyny we uly üstünlikleri, «Türkmenistan — Beýik Ýüpek ýolunyň ýüregi» diýlip yglan edilen ýylda berkarar Watanymyzyň ähli halkyna gülläp ösüş arzuw etdi.
Türkmenistanyň Döwlet habarlar agentligi


c: text/html

text:
Boý Bodron Dermanhana 12+
Boý Bodron
-
- Free
Screenshots
Description
"Boý Bodron" Dermanhana Internet-apteka tölegsiz programmasyny öz ykjam telefonlaryñyza ornaşdyryñ!
Programma Size şu mümkinçilikleri berer:
- Derman serişdesiniñ dermanhanada barlygyny we onuñ bahasy barada maglumat almak,
- Dermanhanadaky bar bolan derman serişdelerini, şol sanda kosmetiki we çagalar üçin niýetlenen harytlary sargamak. Bellik: bu hyzmat ýakyn wagtda işläp başlar.
Derman serişdesini satyn alanyñyzdan soñ onuñ dogry we wagtynda ulanylmasy wajypdyr. Şonuñ üçin bu programmada dermanyñ wagtynda ulanylmagy üçin "Ýatlatma" funksiýasy girizilendir.
Dermanhananyñ salgysy: Aşgabat ş., Görogly köçesiniñ ugrundaky "Aşgabadyñ Ýalkymy" söwda merkeziniñ 1-nji gaty (Tiz kömek merkeziniñ gapdaly, Köşi ýaşaýyş toplum tarapy).
Tel: 97-03-03
What's New
Version 1.1.1
Kiçi ýalňyşlar düzeldildi
Information
- Seller
- Boy Bodron, HK
- Size
- 17.3 MB
- Category
- Health & Fitness
- Compatibility
- Requires iOS 8.0 or later. Compatible with iPhone, iPad, and iPod touch.
- Languages
- English, Russian
- Age Rating
- Rated 12+ for the following:
- Infrequent/Mild Medical/Treatment Information
- Copyright
- Copyright © 2016 Boybodron. All rights reserved
- Price
- Free
Supports
-
Family Sharing
With Family Sharing set up, up to six family members can use this app.

robotstxt: allowed

filter: keep


text:
"Olary diri görkeziň!" kampaniýasy Türkmenistany BMG-nyň Boriş Şyhmyradowyň işi boýunça iki ýyl mundan öň kabul eden kararyny ýerine ýetirmäge çagyrýar.
9-njy noýabrda çap edilen beýanatyň başynda kampaniýanyň Türkmenistanyň hökümetiniň Birleşen Milletler Guramasynyň adam hukuklary baradaky Komitetiniň Boris Şyhmyradowyň işi baradaky kararyna esasly jogap bermezligi bilen baglylykda çuňňur lapykeçligi we gynanjy bildirilýär.
“Biz Türkmenistanyň hökümetiniBirleşen Milletler Guramasyna we Şyhmyradowyň maşgalasyna haýal etmezden jogap bermäge hem-de Komitetiň agzalan kararyny kabul etmek we Şyhmyradowyň we onuň maşgalasynyň hukuklarynyň berjaý edilmegi üçin gyssagly çäre görmäge çagyrýarys” diýip, “Olary diri görkeziň” kampaniýasy aýdýar.
2014-nji ýylyň 17-nji oktýabrynda BMG-nyň adam hukuklary baradaky Komitetiozalky daşary işler ministri Boris Şyhmyradowyň aýaly Tatýana Şyhmyradowanyň Şahsy şikaýaty boýunça karar kabul etdi. Komitet Boris Şyhmyradowyň bir topar çynlakaý hukuk bozulmasynyň pidasy bolandygyny kesgitledi.
Hususan-da Komitet Şyhmyradowyň zorlukly ýitirim edilmegiň pidasy bolandygyny we Türkmenistanyň hökümetiniň onuň janyny goramandygyny, şeýle-de onuň gynalmakdan azat bolmakhukugynyň, adalatly sud edilmek hukugynyň we kanunyň güýjüni yzlygyna ulanyp jezalandyrylmazlyk hukugynyň bozulmagyndan goralmandygyny belledi diýip, beýabatda aýdylýar.
Mälim bolşy ýaly, ozalky prezident S.Nyýazowyň janyna kast etmek synanyşygy diýilýän iş bilen baglylykda Aşgabatda uzak möhletli türme tussaglygyna höküm edilen türkmen raýatlary barada olaryň garyndaşlaryna 15 ýyl çemesi wagt bäri ýeterlik maglumat berilmeýär.
BMG-nyň Komiteti gürrüňi edilýän kararynda Türkmenistanyň hökümetiniň Boris Şyhmyradowyň hukuk goragy babatynda çäre görmäge borçludygyny belledi, şol sanda bu çäräniň onuň haýal etmän azatlyga goýberilmegi, eger-de ol ýogalan bolsa, jesediniňmaşgalasyna berilmegi we onuň maşgalasyna kompensasiýa tölenmegi arkaly görlüp bilinjekdigi aýdyldy.
“Gynansak-da, Türkmenistanyň hökümeti ne Komitete, ne-de Şyhmyradowyň maşgalasyna jogap berdi, hakykatda bu talaba jogap bermegiň möhleti 2015-nji ýylyň 9-njy noýabrynda doldy we ondan bäri eýýäm iki ýyl geçdi” diýip, hasabatda aýdylýar.
"Olary diri görkeziň!" kampaniýasy Boris Şyhmyradow babatyndaky sud işiniň we aýyplaw höküminiň prosessual normalara laýyk gelmeýändigine doly ynanjyny beýan edýär we25 ýyllap azatlykdan mahrum etmek barada berlen ilkinji jezanyň ömürlik tussaglyk bilen çalşyrylmagyny, hukuk düzgüninde kanunyň yzlygyna güýjüniň bolmaly däldigi baradaky düýp ýörelge nukdaý nazaryndan, şeýle-de adam hukuklary barada Türkmenistan tarapyndan tassyklanylan halkara şertnamalary we milli kanunçylyk nukdaý nazaryndan düýpden bikanun hasaplaýar.
Boris Şyhmyradowyň işi "Olary diri görkeziň!" kampaniýasy tarapyndan dokumentleşdirilen we Türkmenistanyň türmelerinde ýitirim bolan diýlip hasaplanylýan 112 adamyň diňe biriniň işi bolup durýar. Soňky wagtlarda zorlukly ýitirim edilmeler problemasy has-da ýitileşýär, sebäbi ýyl yzyna ýyl geçýär, emma türkmen häkimiýetleriniň resmi ýollar we düzgünler arkaly zorlukly ýitirim edilenleriň hiç biriniň işini derňändigi bellidäl diýip, beýanatda aýdylýar.
Türkmenistanyň häkimiýetleri ýiten adamlar baradahalkara guramalaryna tassyklap bolýan hiç bir maglumat bermedi, şeýle-de ol adamlaryň ýanyna barlyp görülmegi, olaryň garyndaşlary, halkara Gyzyzl Haç komitetiniň wekilleri, diplomatlar bilen görüşdürilmegi baradaky talaplary ret etdiler. Şu aralykda "Olary diri görkeziň!" kampaniýasy tarapyndan türkmen türmelerinde ýiten tussaglar hökmünde resmileşdirilýän adamlaryň sany köpelýär (20013-nji ýylda 66 bolanlygyndan häzir 112-ä ýetdi), olaryň 23 sanysynyň türmede ýogalandygy barada tassyklanan maglumatlar bar.
Soňky iki ýylda 2000-nji ýyllarda türkmen türmelerinde ýitirim bolanlaryň arasynda ýogalýanlaryň sany köpeldi we şol bir wagtda täze tutda-baslyklar esasynda daşarky dünýäden doly üzňelikde saklanylýan täze pidalaryň sany artýar diýip, “Olary diri görkeziň” kampaniýasy belleýär.


text:
Birleşen Milletler Guramasy A/72/L.43
Baş Assambleýa
Ýetmiş ikinji sessiýa
Gün tertibiniň 11-nji bölümi
Sport parahatçylygyň we ösüşiň bähbidine:
sport we olimpiýa hereketleri arkaly dünýäde parahatçylygy tassyk etmek we
has bagtyýar durmuşy esaslandyrmak
Baş Assambleýa,
2005-nji ýylyň 16-njy sentýabrynda 60/1 belgili we 2010-njy ýylyň 22-nji sentýabrynda 65/1 belgili Kararnamalarda Müňýyllygyň Jarnamalarynda beýan edilen ösüş babatdaky maksatlara ýetmäge sportuň goşandy barada aýdylanlary ykrar edip,
hususan-da, 2030-njy ýyla çenli döwür üçin Durnukly ösüş babatdaky gün tertibinde sportuň durnukly ösüşi üpjün etmegiň möhüm şertleriniň biridiginiň ykrar edilendigini ýatladyp,
ähli derejelerdäki, şol sanda köpugurly hyzmatdaşlyk gatnaşyklarynyň çäklerinde ösüş babatda maksatlaryň halkara derejede gazanylan ylalaşyklaryna, şol sanda 2030-njy ýyla çenli döwür üçin Gün tertibiniň öňe süren wezipelerine ýardam bermek we dünýä medeniýetini kemala getirmek üçin welosipediň mümkinçiliklerini doly peýdalanmagyň, bu ugurdaky tagallalary berkitmegiň we olary işjeň utgaşdyrmagyň zerurdygyny nazara alyp,
1998-nji ýylyň 15-nji dekabryndaky 53/199 we 2006-njy ýylyň 20-nji dekabryndaky 61/185 halkara ýyllary yglan etmek hem-de 1980-nji ýylyň 25-nji iýulynda Ykdysady we Durmuş Geňeşiniň 1980/67 belgili Kararnamalaryny, hususan-da, oňa goşulan 1 — 10-njy bölümleri, halkara ýyllary yglan etmegiň ylalaşylan ugurlary we onuň 13-nji hem-de 14-nji bölümleri bilen baglanyşykly hem-de halkara günüň ýa-da ýylyň ony guramak hem-de maliýeleşdirmek üçin zerur bolan esasy çäreleriň kabul edilýän pursadyna çenli yglan etmezlik ýaly Kararnamalary tassyklap,
Birleşen Milletler Guramasynyň 2016-njy ýylyň 17 — 20-nji oktýabrynda Kito şäherinde geçirilen ýaşaýyş jaýlary we durnukly şäher ösüşi (Habitat III) boýunça Birleşen Milletler Guramasynyň Konferensiýasynda kabul edilen şäherleriň ösüşiniň Täze maksatnamasyna salgylanyp,
indi iki ýüz ýyl bäri ulanylýan hem-de ýönekeý, elýeterli, ygtybarly, ekologiýa taýdan arassa we ulagyň kabul ederlikli görnüşi, onuň ulanylmagynyň daşky gurşawa aýawly çemeleşmäni, saglygy goramagy şertlendirýän görnüşi bolan welosipediň ajaýyplygyny, çuňňur taryhyny we köpugurlylygyny tassyklap,
welosiped bilen welosipedçiniň arasyndaky gatnaşygyň işjeňligini şertlendirýän we onuň durmuşy ugruny nazarlaýan hem-de welosipedçä daşky dünýä göni goşulmagyna, şeýle hem welosipediň ösüşiň möhüm guraly bolup hyzmat edýändigini, onuň diňe bir hereket üçin däl, eýsem, paýhasa, saglygy goraýşa we sporta bolan elýeterliligi üpjün etmäge mümkinçilik berýändigini ykrar edip,
welosipediň ekologik ulagyň nyşany bolup durýandygyny, onuň oýlanyşykly ulanylmagynyň, önümçiliginiň zerurdygy, howa oňyn täsiriniň bardygy hakynda oýlanmaga mejbur edýändigini aýratyn belläp,
Birleşen Milletler Guramasynyň we oňa agza ýurtlaryň haýyşlary boýunça ýurt maksatnamalarynyň, olaryň sportuň we bedenterbiýäniň, şol sanda welosportuň kömegi bilen durmuş ösüşine ýardam bermek boýunça tagallalarynyň ornuny tassyklap,
parahatçylyga we ösüşe, daşky gurşawyň goraglylygyna, düzümleýin binýadyň ösüşine we beden ösüşine hem-de durmuş düzümine goldaw bermek maksady bilen welosipedli ýörişleri guramak boýunça maksatnamalary maliýeleşdirmekde döwlet-hususyýetçilik netijeli gatnaşyklaryna möhüm ornuň degişlidigini aýratyn belläp,
islendik çylşyrymly ýagdaýyň bardygyna garamazdan, parahatçylyk, birek-birege düşünişmek, dostluk, kanagatlylyk ruhunda iri halkara hem-de ýerli welosiped ýaryşlaryny guramagyň hem-de şeýle çäreleriň birleşdiriji we ylalaşdyryjy derejesine eýe bolmalydygyny belläp,
1. 3-nji iýuny Bütindünýä welosiped güni diýip yglan etmegi karar edýär;
2. Birleşen Milletler Guramasyna agza döwletleriň hemmesine, BMG-niň ulgamynyň guramalaryna we beýleki degişli halkara guramalara, şeýle hem halkara, sebitara we milli sport düzümlerine, raýatlyk jemgyýetlerine, şol sanda döwlete dahylly bolmadyk düzümlere, hususy pudaga we beýleki degişli gyzyklanma bildirýän taraplara Bütindünýä welosiped gününi geçirmek we şol güni dabaralandyrmak hem-de ol hakyndaky maglumatlary ýaýratmak işlerini geçirmegi teklip edýär;
3. agza döwletleri ösüşiň dürli ugurlarynda, halkara, sebit, milli we içerki milli syýasatda, ösüş boýunça maksatnamalarda welosiped mowzugyny goşmak arkaly oňa aýratyn üns bermäge çagyrýar;
4. şeýle hem tutuşlygyna saglygy goraýyş ulgamynda, şeýle hem maýyplygyň we ýokanç däl keselleriň öňüni almak ugrunda anyk netijeleri gazanmak maksady bilen, agza döwletleriň ýol hereketiniň howpsuzlygyny hem-de ony ekologiýa ýagdaýyny meýilnamalaşdyrmak we netijeli peýdalanmak hem-de ulag düzüminiň taslamalaryna goşulmagyny üpjün etmek, hususan-da, pyýada ýolagçylaryň, welosiped hereketiniň goraglylygyny işjeňleşdirmek, howpsuzlygyny ýokarlandyrmak bilen baglanyşykly meseleleri üpjün etmäge çagyrýar;
5. gyzyklanma bildirýän taraplary durnukly ösüşe ýetmegiň, bilimi, şol sanda bedenterbiýäni berkitmegiň, çagalaryň we ýaşlaryň bähbidini, saglygyny goramagyň, keselleriň öňüni almagyň, habarlylygy, birek-birege düşünişmegi hem-de hormat goýmagy üpjün etmek, dünýä medeniýetini kemala getirmekdäki durmuş tagallalaryna ýardam bermek babatda welosipedi şu maksatlara ýetmegiň möhüm serişdesi hökmünde wagyz etmäge we onuň ulanylyşyny işjeňleşdirmäge çagyrýar;
6. jemgyýetiň ähli agzalarynyň hatarynda welosipediň peýdasyny wagyz etmek üçin öňdebaryjy tejribäni we serişdeleri ulanmaga agza döwletleri çagyrýar hem-de şunuň bilen baglylykda, beden we psihiki sagdynlygy, özüňi duýşuňy gowulandyrmagyň möhüm serişdesi hökmünde milli hem-de ýerli derejedäki welosipedli ýörişleri guramagy, welosiped sürmegiň jemgyýetdäki medeniýetini kemala getirmegi oňlaýar;
7. Baş sekretardan bu Kararnamany agza döwletleriň we Birleşen Milletler Guramasynyň guramalar ulgamynyň dykgatyna ýetirmegi haýyş edýär;
8. şu Kararnamany ýerine ýetirmek bilen baglanyşykly çäreleriň ähli çykdajylarynyň meýletin tölegleriň hasabyna ýapyljakdygyny nygtaýar.


text:
Şu ýylyň oktýabrynda geçirilen Ýaşulylar Geňeşinde kabul edilen 2018-2024-nji ýyllara Türkmenistany durmuş-ykdysady taýdan ösdürmegiň Maksatnamasyna laýyklykda ýurdumyzyň kosmos ulgamyny ösdürmäge we onuň işini kämilleşdirmäge 1 milliard 300 million manat serişde gönükdiriler.
Bu serişdelere uzak aralykdan Ýeri barlamaga niýetlenen ýene bir emeli hemrany döretmek we kosmos orbitasyna çykarmak göz öňünde tutulýar. Şeýle hem kosmos pudagynyň ýerüsti infrastrukturasyny has giňeltmek, esasy hünärmenleri taýýarlamak, kosmos tematikasyndan ylmy işi guramak bellenilýär.
Türkmenistanda kosmos tehnologiýalarynyň zamanasynyň başy Türkmenistanyň Prezidentiniň ýanynda Milli kosmos agentliginiň döredilmegi we 2015-nji ýylda milli aragatnaşyk hemrasynyň kosmos giňişligine çykarylmagy bilen baglanşyklydyr.
2011-nji ýylyň maý aýynda döredilen MKA-nyň üstüne hemra aragatnaşygyny ýola goýmak, ylmy barlaglary amala aşyrmak, şeýle hem Türkmenistanyň territoriýasyndan emeli hemrany dolandyrmagy gurnamak wezipeleri ýüklenildi. Häzirki wagtda «TürkmenÄlem 52°E» ilkinji türkmen hemrasy bellenilen geostasionar orbitada aýlanyp, milli telewideniýäniň kanallarynyň alnyp görkezilşini üpjün edýär. Agentligň işgärleri kosmos enjamynyň traýektoriýa boýunça herekertine gözegçilik we ýerüsti enjamlara hyzmat etmek işlerini ýerine ýetirýärler.
Älem kanallarynyň ýokary geçirijilik mümkinçiligi «TürkmenÄlem 52°E» hemrasyna adaty, şeýle hem ýokary derejeli telewizion ýaýlymlarynyň onlarçasyny alyp görkezmäge mümkinçilik berýär. Onda multiserwis aragatnaşyk hyzmatlarynyň toplumyny üpjün etmäge niýetlenen döwrebap enjam bar. Häzirki wagtda «BSS» hemra kanaly Türkmenistanyň milli radioteleýaýlymlarynyň gepleşiklerini alyp görkezýär, telewizion signalyň geçiriş kanallaryny ulanmak boýunça dürli ýurtlaryň kompaniýalry bilen şertnamalara gol çekildi.Ýurduň dürli ministrlikleri we pudak edaralary-da milli hemranyň hyzmatlaryndan peýdalanýarlar. „Türkmen hemrasy“ ÝGPJ nebit-gaz pudagynda işleýän iri daşary ýurt kompaniýalaryna aragatnaşyk hemrasynyň hyzmatlaryny edýär.
«TürkmenÄlem 52°E» aragatnaşyk hemrasy Garagum çölündäki alys obalary-da ykjam we telefon aragatnaşygy bilen üpjün etdi. Ahal welaýatnyň Baharly etrabynyň Kirpili we Balkan welaýatynyň Oýlyguşluk obalarynyň ilatyna milli hemra arkaly aragatnaşyk we internet hyzmatlaryndan gije-gündiziň dowamynda peýdalanmaga mümkinçilik döredildi.
„Türkmentelekom“ döwlet elektrik aragatnaşygy kompaniýasy we „Türkmen hemrasy“ ÝGPJ alyslardaky ilatly ýerleri hemra alyp görkezijisine çatdylar, onuň üstüne Türkmenistanda we daşary ýurtlarda hemra ýygylygynyň täjirçiligini we hyzmatlaryny amala aşyrmak wezipesi ýüklenildi.
Täze emeli hemranyň ýurdy ösdürmegiň möhüm meselelerini çözmekde ulanylmagyna garaşylýar. Ýeri uzak aradan barlamagyň kosmos enjamy howply, barmasy kyn we çalt hereket edýän obýektler barada maglumatlary almaga, şeýle hem uly meýdanly ýerlerde gözegçilik işlerini geçirmäge mümkinçilik berýär. Uzak aralykdan barlamak usuly maglumatlary toplamagyň çykdajyly we haýal usullaryny aradan aýrar, şol bir wagtyň özünde gözegçilik edilýän ýerlerde ýa-da obýektlerde adamyň tebigy proseslere gatyşmazlygyny kepillendirýär.
Mysal üçin, energetika pudagynda elektrikgeçirijeleriň ugurlarynyň, sütünleriň we transformator kiçi beketleriniň sanly kartasyny düzmek, bu degerli maglumatlary toplamak, işlemek we saklamak, desgalaryň tehniki ýagdaýyna gözegçilik etmek mümkin bolar. Uzak aralykdan barlaýan hemra nebit ýataklarynyň, turbageçirjileriniň we nebti işleýän zawodlaryň işine ekologiýa-hukuk gözegçiligini amala aşyrar, şeýle hem nebit dökülmegini ýagadýyny kegitlär, tebigy magdanlary çykarýan kompaniýalaryň işine gözegçilik eder.
Geologiýa ylymlary ulgamynda (mysal üçin, ýerden peýdalanmakda), oba hojalygynda (tebigy serişdeleri ulanmakda we gorap saklamakda), milli howpsuzlykda (serhetýaka ýerleriň gözegçilignde) uzak aralykdan barlamagyň amaly ähmiýeiti bardyr.
Hemranyň kömegi bilen sebitleriň we aýry-aýry ýerleriň şekiliniň kesgitli tapgyrlylygyny, peýdalanylýan ýerleriň ýagdaýy barada maglumatlary almak, ulanylýan we ulanylmaýan ýerleriň meýdanyny kesgitlemek mümkinçiligi dörär. Kosmos enjamy oba hojalyk işleriniň barşyna gözegçilik etmäge, dökünleri ulanmagyň derejesini kesgitlemäge, ekinleriň ýetişenligini anyklamaga, hasyllylygy çaklamaga ukyplydyr. Bu maglumatlar oba hojalyk önümçiligini amatlaşdyrmakda we tehniki işleri giňişleýin-bellenilen tertipde dolandyrmakda ulanylyp bilner.
Kosmosdan nebit-gaz toplumynyň islegini kesgitlemäge, şäher gurluşygyna gözegçilik etmäge, gury ýerlere we deňiz ýalpaklaryna ekologiýa gözegçiligini we ş.m. işleri amala aşyrmaga mümkinçilik berer.


text:
Türkmenistanyň hormatly Prezidenti Gurbanguly Berdimuhamedowyň “Saglyk we bagtyýarlyk” ýörelgelerini ösdürmek, ýurdumyzda sporty we bedenterbiýäni köpçülikleýin ýaýbaňlandyrmak işlerini durmuşa geçirmek baradaky görkezmelerinden ugur alyp, Türkmenistanyň Gurluşyk we binagärlik ministrligi garamagyndaky edara-kärhanalaryň işgärleriniň arasynda köpçülikleýin bedenterbiýe we sport ýaryşlaryny yzygiderli geçirip durýar.
2017-nji ýylyň iýun aýynyň 14-ne ministrligiň “Gurluşyk we binagärlik sport kluby” hojalyk müdirligi tarapyndan paýtagtymyzyň “Galkynyş” bedenterbiýe-sagaldyş toplumynda sportuň milli göreş, futzal, tanap çekişmek, stol tennisi we basketbol 3x3 görnüşleri boýunça sport ýaryşlary geçirildi.
Sport klubynyň alyp barýan işlerini ilat arasynda wagyz etmek, kärhanalaryň işgärlerini bedenterbiýe we sport bilen yzygiderli ýagdaýda meşgullanmaga çekmek, sagdynlygy pugtalandyrmak, sportuň köpçülikleýin görnüşlerini ösdürmek, şeýle hem sport bilen baglanyşyklylykda işgärleriň medeniýetli dynç almaklaryny gazanmak ýaly möhüm ugurlary öz içine alýan bu ýaryş her bir ugur boýunça başarjaň toparlary öňe saýlady.


text:
TM HYZMAT BILMELI
Excalibu diwary
Groningen şäherinde ýerleşýän 37 metrly Niderlandyň gözelligi, çalt depginde özüne ýer aldy. Elbetde, sebäbi indi bu sportyň janköýerleri türgenleşik üçin täze mümkinçiliklere eýe boldylar, çünki indi öz ýurdunyň daglyk ýerlerine gitmek zerurlygy ýokdyr.
Bu özboluşly Excaliby adyny alan gurluşda, düzüminde özüniň eglişikleri hem bar, elbetde, çünki tebigat öz gaýa beýikliklerini guranda bir wagtlar gaýa çykyjylar üçin amatly bolsun diýen amal ýokdy. Şol sebäpden bu bina dürli kynçylyklar bilen gurnalandyr.
Ekskalibury hakyky şertlerine golaýladýan sebäp hem onuň beýikligi we adaty bolmadyk dürli tejribeli gaýa çykyjylar üçin niýetlenen görnüşidir.
Şeýlelikde, mysal hökmünde alyp, kiçi bolmadyk gaýa-dromlary bilen täze gaýa çykyjylar ulanyp bilerler. Iň beýik nokadyna gezek gelende bolsa, ol ýeri diňe ussat, tejribeli gaýa çykylar çykyp bilerler.
Diwaryň gyşarylan üstü türgenleri hiç hili gorkuzanok, gaýtam dürli usullara getirip, tejribelerini diňe artdyrýandyr.
Makala baha ber:
Okaldy: 241. Şü gün okaldy: 2
Makala hakda pikiriňiz paýlaş! (diňe adyňyzy görkezseňiz bolýar)
(1)
betimi
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk


text:
Nähili ene-ataňyz bilen gürrüňdeş bolup bolar?
Siz öz ene-ataňyz bilen näme barada gürrüňdeş bolýarsyňyz? Belki mekdepde bolup geçen wakalar barada ýa-da öý işleriňiz baradadyr? Şahsy maslahat almak üçin bolsa belki-de olara ýüzlenmek isleýän dalsiňiz. Emma bu mümkinçiligi hut olara berseňiz, onda boljak netijä haýran galmagyňyz hem mümkin.
Edil ene-ataňyz ýaly size söýgisini we mährini siňdirip, aladaňyzy etjek hiç bir adam ýokdur - hatda siz olardan daşlaşjak bolup jan etseňiz hem diýip, psiholog lukmanlar nygtaýar.
Ene-ataňyz bilen gepleşmek siziň özüňizi ýene-de çaga ýaly alyp barýandygyňyzy asla aňlatmaýar. Siz olaryň pikirini sorarsyňyz, belki kä wagt siz olar bilen ylalaşmarsyňyz. Ýöne ene-ataňyz bilen gürrüňdeş bolmagyň siz üçin bähbitlidigine göz ýetirersiňiz.....Indi näme gürrüňlerden başlasaňyz gowy bolarka?


text:
Hormatly Prezidentimiz Gurbanguly Berdimuhamedow habar beriş serişdeleriniň ähmiýetine ýokary baha berýär. Muňa ýurdumyzda pudaklaýyn gazetdir žurnallaryň sanynyň ýylsaýyn artmagy hem şaýatlyk edýär.
Pudaklaýyn neşirler degişli ulgamda durmuşa geçirilýän döwrebap işleri, täzelikleri beýan edip, döwlet syýasatyny halk köpçüligine ýetirýärler. Ilkinji sany okyjylara gowşan “Türkmenistanyň senagaty” ylmy-tehniki žurnaly-da hormatly Prezidentimiziň “Döwlet adam üçindir!” diýen ynsanperwer syýasatyny özüne ýol-ýörelge edinip, ýurdumyzyň senagat ulgamynda durmuşa geçirilýän giň gerimli işleri beýan eder.
Žurnalyň bu sanynyň daşky sahabyny hormatly Prezidentimiziň sebitde deňi-taýy bolmadyk “Türkmen aýna önümleri” kombinatynyň ulanmaga berilen pursadynda alnan suraty bezeýär. Neşir pudagyň agzybir işgärleriniň hormatly Prezidentimize hormat-sarpasyny beýan edýän makala bilen açylýar.
Belli bolşy ýaly, ýurt Baştutanymyz döwlet işiniň daşyndan ylmy we çeper döredijilik işini-de dowam etdirýär. Golaýda hormatly Prezidentimiziň çuňňur many-mazmuna ýugrulan, terbiýeleýjilik häsiýetli ýene bir ajaýyp eseri — «Enä tagzym — mukaddeslige tagzym» atly kitaby okyjylara gowuşdy. Bu nusgalyk kitabyň many-mazmunyny okyjylara ýetirmek maksady bilen täze neşiriň ilkinji sanynda “Dünýä edebiýatyna mynasyp goşant” diýen makala ýerleşdirildi.
Ylmy-tehniki häsiýetli täze neşirde ylmy makalalary, gysgajyk pähimlery çap etmek göz öňünde tutulýar. Hormatly Prezidentimiziň durmuşyň dürli ugurlaryna degişli pähimleri taryh, filologiýa, filosofiýa we beýleki jemgyýetçilik ylymlary bilen meşgullanýan hünärmenler üçin gymmatly çeşme bolar.
Hormatly Prezidentimiz ylym bilen önümçiligiň sazlaşykly guralmagyna-da aýratyn üns berýär. Döwlet syýasatyndan ugur alnyp, alymlaryň önümçilikde zähmet çekýän hünärmenler bilen ýakyn gatnaşygy ýola goýuldy. Žurnalda Türkmenistanyň Ylymlar akademiýasynyň Himiýa institutynyň alymlarynyň alyp barýan işleri barada “Önümleriň assortimenti köpelýär” ady bilen makala berildi.
Täze žurnal Lebap welaýatynyň Türkmenabat şäherinde Gahryman Arkadagymyzyň ak patasy bilen ulanylmaga berlen ýaşaýyş jaýlarynyň açylyş we täze jaýlaryň düýbüniň tutulyş dabarasy bilen bagly habara-da öz sahypasynda orun berdi.
Hormatly Prezidentimiziň ýurdumyzy senagat taýdan ösen döwletleriň hataryna goşmak syýasatyndan ugur alnyp, senagat kärhanalary gurlup, işe girizildi. “Türkmen aýna önümleri” kombinaty-da şolaryň biridir. Žurnalda bu kärhana barada-da makala çap edildi.
Ýurdumyzda giň gerimde dowam edýän gurluşyk işleriniň bökdençsiz alnyp barylmagynda welaýatlarymyzdaky sement zawodlarynyň ähmiýeti ulydyr. Ýyllyk tabşyrygy yzygiderli amal edýän şeýle kärhanalaryň biri-de Balkan sement zawodydyr. Täze neşirde bu ýerde alnyp barylýan işler barada makala ýerleşdirildi.
Dokma senagaty-da ýokary depginli ösýän pudaklaryň biridir. Pudakda daşary ýurtlarda öndürilýän ýokary hilli önümleriň ornuny tutýan harytlaryň önümçiligi ýola goýuldy. Şonuň ýaly-da, önümçiligi has-da giňeltmek we ilatyň artýan islegini kanagatlandyrmak maksady bilen, ýurdumyzda pagtany gaýtadan işleýän fabrikler toplumy gurulýar. Häzirki wagtda Ahal welaýatynyň Babadaýhan we Kaka etraplarynda şeýle toplumlaryň gurluşygy alnyp barylýar. Täze žurnalyň ilkinji sanynda bu kärhanalar barada hem makala çap edildi.
Dürli pudaklaryň ösüşini wagyz edýän sergiler we olaryň çäginde guralýan ylmy maslahatlar indi däbe öwrüldi. Bu çäreler döwletleriň arasynda özara bähbitli gatnaşyklaryň geriminiň giňemegine ýardam edýär. Şeýle sergileriň biri-de şu ýylyň maý aýynda gurnalyp, onda ýurdumyzyň dokma senagatynda hem-de haly sungatynda ýetilen belent sepgitler görkezildi. Bular baradaky habarlar hem žurnalda öz beýanyny tapdy.
Ýurdumyzda dürli maksatly zawod-fabrikler hereket edip, olar ykdysady ösüşe mynasyp goşant goşýarlar. Şeýle kärhanalaryň hatarynda “Marykarbamid”, “Türkmendemirbetonönümleri” önümçilik birleşiginiň düzümindäki Aşgabadyň “Iri panelli jaý gurluşyk” zawodlaryny, Gökdepe etrabyndaky “Türkmenmermer” ýapyk görnüşli paýdarlar jemgyýetini görkezmek bolar. Žurnal bu kärhanalar baradaky maglumatlary-da öz okyjylaryna ýetirýär.
Türkmen dilindäki makalalaryň ählisiniň rus we iňlis dillerinde hem çap edilmegi, täze önümleriň mahabatlarynyň berilmegi žurnalyň gymmatyny has-da artdyrýar.


text:
Halypa we ýaş grafikaçylar mukaddes Garaşsyzlygymyzyň şanly 25 ýyllygyna bagyşlap, Türkmenistanyň Döwlet çeperçilik akademiýasynyň Sergiler jaýynda açylan sergisine döredijilik eserleri bilen gatnaşdylar. Ussat mugallymlar Hajy Atakgaýew, Maýagül Lallykowa, Diloram Ýakubowa, Rahman Rahmanow, Çemen Öräýewa, Şirin Rejepowa we talyplar Mahym Çerkezowa, Atamyrat Çaryýewiň, Mähri Çaryýewanyň grafikanyň dürli tehnikalarynda türkmen halkynyň däp-dessurlaryny, gadymdan gelýän mirasyny, durmuş baradaky filosofiki oýlanmalaryny çeper beýan edip, häzirki döwrümiziň parahat, asuda durmuşymyzy hem-de dünýädäki özgerişikleri wasp edýärler. Sergide Maral Annanurowa, Ogulgeldi Mämmedowa, Gurbangeldi Gurbanow, Pudakmyrat Pürmyradow ýaly diýarymyzyň dürli welaýatlarynda zähmet çekýän erkin suratkeşleriň grafika eserlerinde stanok we kitap grafikasyna degişli bolan türkmen taryhyny, maşgala durmuşyny, ruhy dünýäsini wasp edýän işleri görkezildi.
Grafikaçy suratkeşler şahyrlarymyzyň, ýazyjylarymyzyň eserlerinde beýan edilýän wepalylygy, Watana bolan söýgüsiniň wasplaryny gahrymanlarynyň keşplerinde tämiz duýgularynyň güýji bilen beýan edýäler. Olar wakanyň içinden okyja täsir edäýjek iň gyzykly pursatlary hem-de pikirlenme duýgularyny şekillendirýär. Suratkeşler kitap sungatynyň bezeginde wakanyň haýsy taryhy döwre degişli bolmagyna garamazdan, öz döwrüne ýakyn häsiýetde suratlandyrýan bolsalar hem öz dünýägarýyşlary arkaly hem ýerine ýetirýärler. Dürli reňkler bilen bezelen kitabyň sahypalaryndaky suratlar okyja şol eser hakyndaky wakanyň taryhyna doly düşünmegine itergi bermäge çalyşýarlar.
Türkmen şekillendiriş sungatynda grafikaçylaryň ýerine ýetirýän filosofiki işleriniň ähmiýeti uludyr. Olar pikir edýän duýgularyny, ideýalaryny keşpleriň, jandarlaryň üsti bilen suratlandyryp, durmuşyň dürli pursatlaryny, hyýaly wakalaryny beýan edýarler. Suratkeşler wakanyň içinden tomaşaça täsir etjek iň gyzykly pursatlaryny şekillendirýär. Kitap grafikasynda suratkeş özüniň döredijilik ruhuna, hünär başarnygyna, häsiýetine, oýlap tapyşyna görä ýazyjynyň eserini saýlap alýar. Ol ýazyjynyň eseri bilen doly tanyşyp, wakanyň mazmunyny şöhlelendirmäge çalyşýar. Haçanda suratkeş öz döredijiliginde wakanyň hakyky pursatyny eserine siňdirip bilse, onuň döreden eseri has şowly çykyp, kitabyň hiliniň ýokarlanmagyny gazanar. Grafikaçynyň çeken suratlary kitapdaky tekstiň mazmunyny göz öňüne getirmäge ýardam edýär. Her bir suratkeş her bir aýratyn ýagdaýda kitabyň žanryndan we mazmunyndan baglylykda dürli usullara ýüz tutýar. Kitabyň çeperçilik dili bolsa, öz şahsy özboluşlylygyny we umumylygyny saklamakda örän çeýe we baý bolup bilýär. Kitaplardaky illýustrasiýalaryň kompozisiýasy tomaşaçynyň birinji bakyşyndan eserde beýan edilýän wakany düşünje alyp bilmelidir. Suratyň dramatiki dartgynlygy ilkinji nobatda çyzyklaryň taslamasyna, ýagtylyk tegmilleriniň, kölegeleriň kompozisiýasyna baglydyr.
Garaşsyzlyk ýyllarynda döredijiliginde has hem badyny gowşatman yzygider stanok eserleri bilen meşgullanan belli grafikaçy suratkeşleri Meret Gylyjow, Oraz Agabaýew, Döwletgeldi Akyýew özüniň durmuşa bolan filosofiki garaýyşlaryny dürli ýagdaýlar arkaly görkezip bilmegi başaran ussatlarydyr. Garaşsyzlyk döwrüniň kitap bezeginde Rahman Rahmanowyň "Gorkut ata", "Görogly" şa dessanlarynyň, "Omar Haýýam", "Magtymguly", "Nurmuhammet Andalyp", "Nowruznama", Ö. Gündogdyýewiň "Türkmen zenanlarynyň taryhy keşbi", "Üç çopan" türkmen halk ertekesinde ýerleşdirilen illýustrasiýalarynda irginsiz döredijilik zähmeti siňdi. Onuň “Durmuş daragty”, “Enelik”, “Gökdepe ýatlamasy” atly stanok grafika eserlerinde iki sany reňkiň kömegi bilen suratkeşiň dünýä baradaky filosofiki oýlanmalyryny jemläp, her bir tomaşaçyda maşgala, geçmiş, wepalylyk baradaky pikirlerini oýandyrýar.
Belli suratkeş Hajy Atakgaýew türkmen halkynyň dünýä belli nusgawy şahyry, filosofy, alymy Magtymguly Pyragynyň şygyrlar ýygyndysy esasynda birnäçe grafika işlerini ýerine ýetirýär. Suratkeşiň döredijiligi esasan Magtymguly Pyragynyň şygryýet dünýäsi bilen baglanyşykly diýmek mümkin. Magtymgulynyň goşgularyna degişli suratkeşiň gara galamda çekilen eserleri hem-de ofort usulynda çap edilen illýustrasiýalary bar.
Hormatly Prezidentimiziň 2016-njy ýyl Mirasa sarpa goýmak, Watany özgertmek ýylynda halkymyza peşgeş beren milli haly sungatymyza bagyşlanan "Arşyň nepisligi", "Parahatçylyk sazy, dostluk, doganlyk sazy" atly ajaýyp kitaplarynda halypa suratkeşimiz Maýagül Lallykowanyň “Gözellik dowamaty”, "Ilden ile aşan nusgalar", "Tebigylyk aýdymy", "Gözellik dowamaty" atly illýustrasiýalary ýerleşýär. Suratkeşiň "Hüwdiler", Narmuhammet Kakabaýewiň "Ýürekde galan sargyt" hekaýasyndaky, Didarberdi Allaberdiýewiň "Sözlär senaly dilim" göşgular ýygyndasyndaky, Ýaban Saparowyň "Sähra ýollary" goşgular ýygyndysyndaky kitap bezeg işlerinde hem özboluşly çeper aýratynlyklary ýüze çykýar.
Berkarar döwletimiziň bagtyýarlyk döwründe grafika sungatynda türkmen halkymyzyň medeni we edebi mirasynyň gymmatyny wagyz etmeklige, kitaplary çeper taýdan bezemeklige döredilen mümkinçilikleri ýaş we halypa suratkeşleriň täze, ajaýyp eserleri döretmegine uly itergi berjekdigine berk ynanýarys.
Jeren Baltaýewa,
Türkmenistanyň Döwlet çeperçilik akademiýasynyň mugallymasy


text:
ABŞ ekstremist terror guramasy PKK/KCK/PÝD-ÝPG-e goldawyny dowam etdirýär
ABŞ-nyň Goranmak ministrligi Pentagon ekstremist terror guramasy PKK/KCK/PÝD-ÝPG-e şu ýyl üçin takmynan 500 million dollarlyk goldaw berer
Pentagon tarapyndan taýarlanan Siriýa habarnamasyna görä bu san ABŞ-nyň gurama geçen ýyl bölüp aýyran býujetinden 70 million dollar has köp.
Terror guramasyna beriljek ulaglar, minomýotlar, zenit raketalar we pulemýotlar üçin jemi 433 million dollar bölünip aýryldy.
Habarnamada her biri takmynan 17 müň dollar bolan agyr ýaraglaryň 3500 sanysynyň alynjakdygy bellenip, 3500 dollarlyk PKM atly tüpeňlere bolsa 20 million dollar bölünip aýrylandygy beýan edildi.
Galan takmynan 67 million dollar bolsa terrorçylaryň saglygy goraýyş we aragatnaşyk ugurlary üçin bölünip aýyrlandygy nygtaldy.
Resmi Waşington terror guramasyna diňe ýarag bermeýär, terrorçylaryň sanyny hem artdyrýar.
25 müňdigi aýdylýan terrorçylaryň sanynyň şu ýylyň ahyryna çenli 30 müňe ýetiriljekdigi habarnamada mälim edildi.
Beýleki tarapdan Pentagon 2019-njy ýyl üçin taýarlanan býujet taslamasynda DAIŞ-e garşy göreşiň çäginde ekstremist terror guramasy PÝD/PKK-a tälim ber-üpjün et programasy üçin 300 million dollar, DAIŞ-e garşy missiýa bilen baglanşykly serhet howpsyzlyk zerurlyklary üçin bolsa 250 million dollar bolmak bilen jemi 550 million dollar bölüp aýyrdy.


text:
Lebap welaýaty boýunça alyş - çalyş nokatlaryň salgylary
- Türkmenistanyň "Daýhanbank" döwlet täjirçilik bankynyň Lebap welaýat şahamçasynyň baş binasy. Türkmenabat şäheri, Zelili köçesi 4 jaýy.
- Türkmenistanyň "Daýhanbank" döwlet täjirçilik bankynyň Sakar etrap şahamçasy. Hakykat köçesi, 4 jaýy.
- Türkmenistanyň "Daýhanbank" döwlet täjirçilik bankynyň Saýat etrap şahamçasy. Türkmenbaşy köçesi, 58 A jaýy.
- Türkmenistanyň "Daýhanbank" döwlet täjirçilik bankynyň Halaç etrap şahamçasy. Zelili köçesi, 15 jaýy.
- Türkmenistanyň "Daýhanbank" döwlet täjirçilik bankynyň Atamyrat etrap şahamçasy. Ş.Garagum köçesiniň 5 jaýy.
- Türkmenistanyň "Daýhanbank" döwlet täjirçilik bankynyň Garabekewül etrap şahamçasy. Seýdi köçesi, 24 jaýy.
- Türkmenistanyň "Daýhanbank" döwlet täjirçilik bankynyň Beýik Türkmenbaşy etrap şahamçasy. Çernow köçesi, 67 jaýy.
- Türkmenistanyň "Daýhanbank" döwlet täjirçilik bankynyň Köýtendag etrap şahamçasy. S.Türkmenbaşy köçesi, 53 jaýy.
- Türkmenistanyň "Daýhanbank" döwlet täjirçilik bankynyň Hojambaz etrap şahamçasy. S.Niýazow köçesi, 12 jaýy.
- Türkmenistanyň "Daýhanbank" döwlet täjirçilik bankynyň Farab etrap şahamçasy. S.Niýazow köçesi, 24 jaýy.
- Türkmenistanyň "Daýhanbank" döwlet täjirçilik bankynyň Galkynyş etrap şahamçasy. 1-nji maý köçesi, 9 jaýy.
- Türkmenistanyň "Daýhanbank" döwlet täjirçilik bankynyň Garaşsyzlyk etrap şahamçasy. S.Niýazow şäherçesi, Lebap köçesi, 5 jaýy.
- Türkmenistanyň "Daýhanbank" döwlet täjirçilik bankynyň Birata etrap şahamçasy. Weteran köçesi, 18 jaýy.
- Türkmenistanyň "Daýhanbank" döwlet täjirçilik bankynyň Serdarabat etrap şahamçasy. Azatlyk köçesi, 2 jaýy.
- Türkmenistanyň "Daýhanbank" döwlet täjirçilik bankynyň Döwletli etrap şahamçasy. Şaýoly,11 jaýy.
- Türkmenistanyň "Daýhanbank" döwlet täjirçilik bankynyň Seýdi etrap şahamçasy. Bitaraplyk köçesi,1 jaýy.


text:
Täzelikler
22.06.2018
Hormatly Prezidentimiz Gurbanguly Berdimuhamedow iri ýaşaýyş jaý toplumlarynyň düýbüniň tutulyş we açylyş dabaralaryna gatnaşdy
Şu gün Lebap welaýatynda iş saparynda bolýan hormatly Prezidentimiz Gurbanguly Berdimuhamedow nobatdaky ýaşaýyş toplumynyň düýbüni tutmak hem-de ýurdumyzyň gündogar welaýatynyň merkezinde bina edilen kiçi etrapçany ulanmaga bermek dabarasyna gatnaşdy.
20.06.2018
Türkmenistanyň Prezidentiniň Pakistan Yslam Respublikasynyň Prezidenti bilen duşuşygy
Şu gün Türkmenistanyň Prezidenti Gurbanguly Berdimuhamedow “Durnukly ösüş üçin suw” atly halkara maslahatyna gatnaşmak üçin Täjigistan Respublikasyna iş saparynyň çäklerinde Pakistan Yslam Respublikasynyň Prezidenti Mamnun Huseýn bilen duşuşdy.
12.06.2018
Ylymlar güni mynasybetli halkara forum
Türkmen paýtagtynda ýurdumyzda giňden bellenilýän Ylymlar gününe gabatlanylan “Berkarar döwletimiziň bagtyýarlyk döwründe ylym, tehnika we innowasion tehnologiýalar” atly iki günlük halkara forum öz işine başlady.
18.05.2018
Hormatly Prezidentimiz Gurbanguly Berdimuhamedow agzaçar sadakasyny berdi
Şu gün hormatly Prezidentimiz Gurbanguly Berdimuhamedow paýtagtymyzyň “Halk hakydasy” ýadygärlikler toplumynda ýörite taýýarlanan ýerde mukaddes Oraza aýynyň başlanmagy mynasybetli agzaçar sadakasyny berdi.
18.05.2018
Hormatly Prezidentimiz Gurbanguly Berdimuhamedow dabaraly çärelere gatnaşdy
Şu gün Garaşsyz, Bitarap ýurdumyz milli senenamamyzda şanly seneleriniň birini — Türkmenistanyň Konstitusiýanyň we Türkmenistanyň Döwlet baýdagynyň gününi belledi.


text:
Türkmenistanda 1-nji oktýabrda poçta hyzmatlary gymmatlady. Azatlyk Radiosynyň Türkmenistandaky habarçysy bahalaryň ortaça 60% ýokarlanandygyny habar berýär.
"Poçta arkaly ugradylýan zatlaryň bahasy gymmatlady. Eger golaýda Orsýet Federasiýasyna ugradylýan 20 kilogramlyk posylkanyň bahasy 500 manada duran bolsa, indi onuň birinji kilogramynyň bahasy 145 manada durýar, galan agramynyň her kilogramy 35 manatdan hasaplanylýar" diýip, Azatlygyň habarçysy aýdýar. Onuň sözlerine görä, Türkmenistandan Ukraina ugradylýan 20 kilogramlyk zatlaryň poçta hyzmatlarynyň bahasy 994 manada, ABŞ 850 manada durýar, öň munuň bahasy 600 we 700 manada barabar bolupdyr.
Azatlyk Radiosynyň habarçysyna bu nyrhlary Aşgabadyň poçta bölümleriniň birinde onuň posylka iberen pursadynda mälim edilipdir.
Şol bir wagtyň özünde-de, "Türkmenpoçta" döwlet gullugynyň resmi websaýtynda çap edilen nyrhlara görä, hususan-da, Orsýete uçar arkaly ugratmak üçin hyzmatyň bir kilogramyna 36.8 manat we guryýer transporty bilen 14.53 manat möçberinde baha kesgitlenipdir, üstesine bir posylkanyň bahasy diýlip 80 manatdan gowrak möçberde aýratyn bir nyrh hem görkezilýär.
Azatlyk Radiosy bu nyrhlardaky aratapawut we bahalaryň ýokarlanmagyna degişli jikme-jik maglumatlary "Türkmenpoçta" döwlet gullugynyň özünden maglumat alyp bilmedi.
Azatlyk Radiosynyň Türkmenistandaky söhbetdeşleri poçta hyzmatlarynyň Türkmenistanda soňky bir ýyl çemesi döwrüň dowamynda ikinji gezek gymmatlaýandygyny, geçen gezek ýylyň başynda nyrhlaryň birnäçe esse ýokarlanandygyny belleýärler. Şol döwürde-de, adamlar hyzmatlaryň nyrhynyň galandygyny poçta zat ibermek üçin baranda bilip galypdyrlar.
Şeýle-de, Türkmenistanda poçta arkaly zat ibermegiň belli bir düzgünleri we çäklendirmeleri göz öňünde tutulýar.
Ugradylýan zatlaryň agramy 20 kilogramdan geçmeli däl. Ugradylýan zatlar barlag üçin açyk görnüşde tabşyrylmaly. Bellemeli ýeri, Türkmenistandan zatlar mata ýa-da polietilen haltalarda iberilýär.
"Ugradýan adam iberýän posylkasynyň agzyny tikmeli däl, sebäbi ony soň kompetent organlar barlaýar" diýip, Azatlygyň habarçysy belleýär.
DHL Türkmenistana gaýdyp geldi
Şol bir wagtyň özünde-de, Türkmenistanda uzak arakesmeden soň halkara tiz poçta hyzmatlaryny üpjün edýän DHL kompaniýasy öz işini dikeltdi.
Kompaniýanyň Aşgabatdaky edarasynda aýtmaklaryna görä, ol öz işine 5-nji iýulda başlapdyr. Dünýäniň ekspres-poçta hyzmatlaryny üpjün edýän iň iri kompaniýalaryň biri DHL Türkmenistandaky işini 2005-nji ýylyň aprel aýynda togtadypdy. Şonda munuň sebäpleri köpçülige mälim edilmändi.
DHL kompaniýasynyň Aşgabatdaky edarasynda aýdylyşyna görä, edil şu wagtda Türkmenistandan merkezi Ýewropa iberilýän 300-500 gramlyk bukjanyň bahasy 375 manada durýar, ol dört günüň dowamynda gowşurylýar. Hyzmatyň bahasy Türkmenistanyň milli puly manatda alynýar.
Türkmenistanda amerikan dollaryň resmi bahasy 3.5 manat derejesinde galýar, onuň gara bazardaky bahasy 10-njy oktýabrda 20.5-21 manada barabar boldy.


text:
Türkmenistanyň aragatnaşyk ministrliginde “Altyn Asyr” Ýapyk görnüşli paýdarlar jemgyýetini esaslandyryjylaryň Geňeşiniň ilkinji ýygnagy geçirildi, oňa Türkmenistanyň ykdysadyýet we ösüş ministrliginiň, Maliýe ministrliginiň, Ýokary gözegçilik gullugynyň, Merkezi bankyň, Türkmenistanyň Baş döwlet salgyt gullugynyň wekilleri gatnaşdylar.
Gün tertibinde “Türkmentelekom” Döwlet elektrik aragatnaşyk kompaniýasynyň “Altyn Asyr” öýjükli aragatnaşyk kärhanasynyň guramaçylyk-hukuk görnüşiniň üýtgedilmegi we “Altyn Asyr ” Ýapyk görnüşli paýdarlar jemgyýetiniň döredilmegi hakynda mesele goýuldy. Ýygnagyň barşynda şeýle-de, esaslandyryjy şertnama gol çekmek, täze kärhananyň tertipnamasyny we esaslyk maýasyny tassyklamak, hem-de baş direktory, direktorlar geňeşini we derňew toparyny saýlamak bilen bagly meseleleriň birnäçesine seredildi.
Mälim bolşy ýaly, 2012 ýylyň noýabr aýynda Döwlet baştutany tarapyndan şu mesele boýunça Karara gol çekildi. Bular ýaly kararyň kabul edilmegi, “Türkmenistanyň durmuş – ykdysady taýdan ösüşiniň 2011-2030-njy ýyla çenli Milli maksatnamasyny” durmuşa geçirmäge we milli ykdysadyýetiň netijeliligini ýokarlandyrmaga we bazar gatnaşyklary üçin amatly şertleri döretmäge, hem-de öýjükli aragatnaşyk ulgamyny giňeltmäge we döwrebap talaplara laýyklykda onuň hilini ýokarlandyrmaga gönükdirilendir. Türkmenistanyň aragatnaşyk ministrligi bilen Türkmenistanyň ykdysadyýet we ösüş ministrliginiň bilelikdäki resminamasyna laýyklykda, ýokarda görkezilen ýapyk görnüşli paýdarlar jemgyýetiniň esaslandyryjy resminamalaryny taýýarlamak we bellenilen tertipde onuň hasaba alnyşyny üpjün etmek buýruldy.
Mundan başga-da, ýygnagyň barşynda ýurduň aragatnaşyk pudagyny mundan beýläk-de kämilleşmegini üpjün etmäge ymtylýan, ýolbaşçylaryň we degişli edaralaryň işgärleriniň hünär derjesini we jogapkärçiligini ýokarlandyrmak, ýokary derjeli hünärmenleri taýýarlamak bilen bagly meseleler ara alnyp maslahatlaşyldy.
Aragatnaşyk ulgamyny kämilleşdirmek mundan beýläkde ýurdumyzy durmuş-ykdysady taýdan kämilleşdirmegiň wajyp ugurlarynyň biri bolup durýar. Milletiň Lideri aragatnaşyk we telekommunikasiýa pudagynyň kärhanalynyň düýpli modernizasiýasyna uly üns berýär. Bu pudaga ulgamlaýyn, işjeň ýagdaýda ýokary tehnologiýalar we täze oýlap tapmalar ornaşdyrylýar. Geçen ýylda kabul edilen ýörite “2012-2016 ýylda Türkmenistanyň ulag we aragatnaşyk ulgamyny kämilleşdirmegiň maksatnamasy” hem bu ugurda wajyp ädim bolup durýar, oňa laýyklykda häzirki wagtda öýjükli aragatnaşyk we internede girmek hyzmatlarynyň sanawyny ulalatmak, hem-de olaryň hilini ýokarlandyrmak boýunça toplumlaýyn çäreler alnyp barylýar.
Şu günki günde biziň ýurdumyzda ilatyň döwrebap kommunikasiýa ulgamlaryna bolan zerurlygyny kanagatlandyrmak üçin ähli çäreler alnyp barylýar: telefon stansiýalarynyň enjamlary modernizasiýalaşdyrylýar, şäherleriň arasynda optosüýmli liniýalar geçirilýär, aragatnaşygyň sputnik ulgamlary hereket edýär, milli öýjükli aragatnaşyk tory giňelýär. Guramalaryň, kärhanalaryň, okuw binalarynyň maglumat-kommunikasiýa tehnologiýalary bilen üpjünçilik derejesi ýokarlanýar. Internet ulanyjylarynyň sany günsaýyn artaýar.Habarlar→


text: Biz, “Dogrulyk” kompaniýasy, wideogözegçilik, maglumatlary we hünärmen grafiki stansiýalary saklamak boýunça ulgamlaryň integratory (toplumlaýjy) hökmünde çykyş etmek bilen, “Axis Communications Silver Partner” tarapyndan dereje berlendigini uly guwanç bilen habar berýäris. Munuň özi biziň kompaniýamyzyň “Axis Communications” kompaniýasynyň önümleriniň we tehnologiýalarynyň esasynda sakçy we alysdan ulgamlaýyn wideogözegçiligi ulgamlary üçin toplumlaýyn çözgütleri üpjün ediji kompaniýa hökmünde doly mümkinçiliklere eýedigini we ygtyýarly bolup durýandygyny tassyklaýar. “Dogrulyk” kompaniýasy wideogözegçilik ulgamlarynyň we telekommunikasy infrastrukturasynyň gurluşygy boýunça öz iş çygryny barha giňeldýär, munuň özi serwer çözgütleri, wideo-hasaba alyş toplumlary we saklawhana ulgamlary bilen bilelikde biziň müşderilerimize maglumat-tehnologiki toplumlary we ulgamlary gurnamak boýunça hyzmatlaryň doly toplumyny teklip etmäge mümkinçilik berýär. Müşderilerimize doly we iň oňaýly çözgütleri ýokary hünär derejesinde teklip etmek, kiçi we orta işewürligiň wekillerine ýokary hilli hyzmatlary we tehniki goldawy bermek “Dogrulyk” kompaniýasynyň ileri tutýan iş ugurlarynyň biri bolup durýar. “Axis Communications Silver Partner” kompaniýasynyň hyzmatdaşy hökmünde abraýy “Dogrulyk” kompaniýasynyň müşderleri we hyzmatdaşlary bilen gatnaşyklarynyň ýokary hiline, ajaýyp tehniki bilimine we başarnyklaryna, “Axis Communications” kompaniýasynyň önümleriniň we tehnologiýalarynyň esasynda berilýän hyzmatlaryň we serwisleriň bilermenlik derejesine güwä geçýär.


text: Bir köz atdyn yuregimin basyna, Alowly otlarda yakdyn sen meni, Ganzal urup gollarymyn daśyna, soÿgi zyndanyma okladyñ meni, gozelim sozlada name ucin zalym, ayt menden barmy ya almaly aryñ, Men sana soz beryan soz beryan yarym, ta omrum otunca cekerin zaryñ, ykbalym satasdy geyan bat bilen, gozlerim kakysdy ucgun ot bilen, haÿys edyan meni beyle gynama, Gozel gorkun bilen muñde näz bilen, Aglatma sen meni yakma yuregimi, yalnylygyñ gujagyndan halas et, ykbal dusursada mana geregimi, soygi bagtym bolup bu gun mana yet...!


text:
Türkmenistanda dowam edýän ykdysady krizisiň we işsizligiň fonunda, eklenç üçin Türkiýä gaýdýan zähmet migrantlarynyň ykballary barasynda, türk mediasynda dürli maglumatlar ýaýraýar. Türk mediasy aýratyn-da Türkiýede aldawa salynýan türkmen zähmet migrant zenanlaryň ykballaryna häli-şindi üns çekýär.
Türkiýäniň "Milliýet" gazetiniň ýazmagyna görä, 26 ýaşyndaky türkmenistanly Madina T. atly zähmet migrant zenanyny Stambulyň Esenýurt diýen ýerinde, tanymal bir sungat işgäriniň öýüne "iş berjek" diýip aldap çagyryp, soň hem ony zorlamakdan aýyplanýan adamyň 32 ýyl tussaglyga höküm edilmegi üçin, kazyýet golaýda oturylyşyk geçiripdir.
Madina T. atly türkmenistanly zähmet migrant zenany kazyýetde şeýle diýipdir:
"Waka 2017-nji ýylyň 11-nji fewralynda boldy. Men iş tapyp bermegi üçin, Aýşe atly bir aýal bilen gepleşdim. Aýşe maňa D.K. atly adamyň telefon belgisini berip: "Bu adam saňa bir tanymal sungat işgäriniň willasynda çaga we hojalyga sereder ýaly iş tapyp berer" diýdi. Ondan soň ol adam bilen telefonda gepleşdim. "Iş duşuşygyna adamym bilen barjagymy" aýdanymda, ol "adamyň bilen gelseň gepleşmerin" diýdi. Soň ýeke özüm onuň beren salgysyna iş duşuşygyna gitdim. Işiň şertleri barasynda gepleşip bolanymyzdan soň D.K. atly adam maňa "Seniň işiň taýýar we seni işe aldyk. Duşenbe güni işe başlarsyň" diýip, birden çyrany söndürdi. Men derrew öýden daşaryk çykmak isledim, ýöne D.K. meniň saçymdan çekip goýbermedi. Soň ol kelläme tüpeň diräp: "Men seniň saglyk kepilligiňi tölejek we onuň öwezine sen meniň bilen jynsy gatnaşyk gurmaly bolarsyň. Meniň diýenimi etmän, teniňi bermeseň seni şu ýerde atyp öldürerin" diýip haýbat atdy. Soň ol meniň agzymy kemer bilen daňyp, meni zorlady. Ondan soň hem polise aýdaýsam öldürjegini aýtdy. Ýöne şonda-da men wakadan bir gün soň polise gidip, arza-şikaýat etdim. Onuň aýdýanlarynyň bary ýalan, meni zorlany çyn".
Stambulyň 5-nji agyr jeza kazyýetinde bolan sudda çykyş eden D.K. atly aýyplanýan bolsa "Men ony zorlamadym, ol öz islegi bilen jynsy gatnaşykda boldy. Çagamyz bolany üçin, aýalym hem işläp maşgalamyzy ekläp bilmeýär. Şonuň üçin sud işi doly tamamlanýança, tussaglykdan goýberilmegimi talap edýärin" diýip, günäsizdigini öňe sürüpdir.
Kazyýet D.K. atly aýyplanýanyň şu wagta çenli tussaglykda galan möhletini we bar bolan delilleriň ýagdaýyny göz öňünde tutyp, sud işi doly tamamlanýança, onuň maşgalasynyň ýanynda bolmagyna karar berip, daşary ýurda çykmagyny hem gadagan edipdir.
Ýatlap geçsek, türk mediasynda mundan owal ýaýran habarlarda arassaçylyk işini etmegi üçin, öýüne çagyran türkmenistanly zähmet migrant zenany bir adamyň palta bilen zamun alandygy, iş duşuşygyna diýip çagyrylan ýene bir zähmet migrant türkmen zenanyň ol ýerde janyna kast edilendigi, şonuň ýaly-da iş wadasy bilen aldawa salnan türkmenistanly zenanlaryň soň tenini satmaga mejbur edilendigi barasynda maglumatlar berlipdi.
Sözi jemläp aýtsak, Türkiýe türkmenistanly zähmet migrantlarynyň ýykgyn edýän esasy ýurdy bolýar we migrantlaryň başdan geçirýän ýagdaýlary barasynda, Türkmenistanyň döwlet gözegçiligindäki metbugatda hiç hili söz açylmaýar.


text:
“Human Rights Watch” (HRW) guramasy täsirli ýurtlarda, şol sanda Birleşen Ştatlarda artýan çydamsyzlyk dünýäniň awtoritar häkimiýetlerini gylawlandyrýar diýýär.
Düýbi Birleşen Ştatlarda ýerleşýän hökümete degişli däl gurama dünýäde adam hukuklarynyň ýagdaýy baradaky ýyllyk hasabatyny 18-nji ýanwarda çap edip, demokratik ýurtlardaky immigrant we beýleki populist syýasatlaryň etniki azlyklaryň hukuklaryna “uly howp abandyrýandygyny” aýtdy.
Adam hukuklaryny gorap çykyş edýän guramanyň ýerine ýetiriji direktory Kenneth Roth Birleşen Ştatlaryň prezidenti Donald Trampy ritorika we, onuň aýtmagyna görä, ABŞ-nyň daşynda howply netijeleri bolan syýasatlary bilen, “jynsparazlyga, aýaly ýigrenmeklige, daşary ýurtlylara çydamsyzlyga garşy ähli tabulary bozan” lider diýip häsiýetlendirýär.
Roth Russiýanyň prezidenti Wladimir Putin, Müsüriň prezidenti Abdel-Fattah el-Sisi we Filippinleriň prezidenti Rodrigo Duterte ýaly Trampyň hem “güýçli adamlara doýmaz-dolmaz yhlasynyň” bardygyny belledi.


text:
Aý — Ýeriň tebigy hemrasy. Ol Güne iň ýakyn planeta hemrasydyr, sebäbi Güne has ýakyn planetalar bolan Merkuriý bilen Weneranyň hemrasy ýokdur. Ol Ýerden görünýän asman gümmezinde Günden soň ikinji iň ýagty obýekt bolup, şol bir wagtyň özünde Gün ulgamynyň tebigy planeta hemralarynyň arasynda ululygy boýunça bäşinji orunda durýar. Ýer bilen Aýyň merkezleriniň arasyndaky ortaça aradaşlyk — 384 467 km (0,002 57 a. b., ~ 30 Ýer diametri).
Ýerden görünýän asmandaky dolan Aýyň görüp bolýan ýyldyz ululygy −12,71m. Dolan Aýyň açyk howada Ýeriň ýüzünde döredýän ýagtylma derejesi 0,25 — 1 lk bolup durýar.
Aý Ýeriň daşynda adamzadyň aýak basan ýeke-täk astronomik obýektidir.


text:
Natriý hloridiniň 0,9% izotoniki ergini (Natrii chloridum).
Umumy häsiýetnamasy:
Patentlenmedik halkara himiki ady: Natrii chloridum.
Düzümi: Natriý hloridi 9 gr. we sanjym üçin suw 1 litre çenli.
Farmakoterapewtiki topary: Plazmanyň öwezini dolujy, gidratirleýji derman.
Kod: B05X A03.
Derman görnüşi: ergin flakonda.
Farmakologiki maglumatlary:
Natriý hloridi adam bedeninde ganyň düzüminde we dokumalardaky suwuklyklarda saklanýar. Ol ganyň osmos basyşynyň hemişeligini üpjün edýär we öýjük içki maddadyr. Plazmanyň öwezini dolujy we dezintoksikasion häsiýetleri bar.
Farmakokinetikasy: öwrenilmedi.
Ulanmaga görkezmesi: Bedenden köp mukdarda suw we suwuklyk ýitirilende, dürli zäherlenmelerde (dispepsiýada, ýanykda, sowuk almada, gusmakdan soň), operasiýa geçirilenden soňky ýagdaýlarda.
Garşy görkezmeleri: Natriý hloridiniň izotoniki erginini gipernatriemiýa, sirkulýator distoniýa ýagdaýlarynda, şeýle-de beýnä we öýkene suw ýygnanmak howpy abananda, kortikosteroid dermanlaryň uly möçberi bellenilýän wagtynda ulanmak bolmaýar.
Ulanylyşy we ulanyş möçberi: Wena damara birbada ýa-da damjalap goýbermeli. Bellenilýän mukdar hassanyň ýaşyna, agramyna we keseliniň agyrlyk derejesune baglydyr. Bir gije-gündüzlik mukdary 3 litre çenlidir.
Islenilmeýän täsirleri: Adatça bu dermany hassalar oňat göterýär. Goşmaça gerekmejek täsirlere gabat gelinmedi.
Ulanylyşyň aýratynlyklary: Böwregiň bölüp çykaryş funksiýasy bozulan ýagdaýlarynda seresaplyk bilen ulanmaly.
Beýleki dermanlar bilen arabaglanyşygy: Kesgitlenilmedi.
Saklanyş şerti: Gury salkyn, ýagtylykdan goralýan ýerde, 15-25 С derejede saklamaly.
Ulanma möhleti: 4 ýyl.


text:
Guşakly göreş
Guşakly göreş sportuň göreş görnüşleriniň iň ilkinji ýüze çykanlarynyň biridir. Guşakly göreş Ýapyk binalarda we söweş sungaty boýunça V Aziýa oýunlarynyň maksatnamasyna taryhda ilkinji gezek girizilýär. Oýunda garşydaşlaryň maksady biri-birini guşakdan tutup ýykmakdyr.
Sport görnüşi
Guşakly göreşde erkek we zenan göreşçileriň baş maksady garşydaşyny rugsat edilýän emelleri ulanyp, arkanlygyna ýykmakdyr (arassa ýeňiş).
Rugsat edilýän emeller: zyňmak we ýykmak we garşydaşyň guşagyny iki el bilen tutup, dik durup goranmagy başarmak. Nusgawy usulda bilden aşak we aýak bilen emeller gadagan edilýändir. Adatça, bir tutluşyk dört minut dowam edýär.
Adatça, bir tutluşygyň dowam edýän wagty:
- Alyş – 3 minut;
- Gazak göreşi – 5 minut;
- Pahlawani – 3 minutdan ybarat bolan 2 tapgyr, ikisiniň arasynda 30 sekund arakesme berilýär;
- Guşakly göreş – 3 minut.
Ähli tutluşyklar 12m X 12m ölçegli sekizburçluk düşekçede geçirilýär. 9m diametrli bellenen togalak iki zolaga bölünýär. Düşekçede işjeň we hüjüm zolaklary bellenen.
Gelip çykyşy
Guşakly göreş gadymy döwürlerden Mesopotamiýa siwilizasiýalarda döräpdir. Sportuň bu görnüşi hakynda biziň eramyzdan öň 2 800 – 2 600-nji ýyllar aralygynda ýaşan Şumer patyşasy barada biziň eramyzdan öň 2 000-nji ýyllarda ýazylan “Gilgameş barada epos” diýen poemada aýdylýar.
Aşgabat 2017 oýunlarynda
Aşgabat 2017 oýunlarynda guşakly göreş boýunça ýaryş 5 günüň dowamynda 19-23-nji sentýabr aralygynda Sportuň oýun görnüşleriniň arenasynda geçiriler. Erkeklerň arasynda 34 dissiplina, zenanlaryň arasynda bolsa 24 dissiplina boýunça ýaryşlaryň netijesi boýunça 58 gezek medal gowşuryş dabarasy geçiriler.
Alyş görnüşi (nusgawy we erkin)
Zenanlaryň arasynda:
-55kg, -60kg, -65kg, -70kg, -75kg, +75kg
Erkekleriň arasynda:
-60kg, -70kg, -80kg, -90kg, -100kg, +100kg
Gazak göreşi
Erkekleriň arasynda:
-55kg, -60kg, -65kg, -70kg, -80kg, -90kg, -100kg, +100kg
Pahlawani
Erkekleriň arasynda:
-70kg, -80kg, +90kg
Guşakly göreş (nusgawy we erkin)
Zenanlaryň arasynda:
-50kg, -55kg, -60kg, -65kg, -70kg, +70kg
Erkekleriň arasynda:
-55kg, -60kg, -65kg, -70kg, -80kg, -90kg, -100kg, +100kg
Ýaryşyň geçirilişi:
Alyş we guşakly göreş boýunça ýaryş “utulan çykar” görnüşinde ýeňijiniň indiki tapgyrda çykyş etmäge hukuk gazanmagy arkaly geçiriler. Goşmaça tapgyrlar we bürünç medal üçin tutluşyklar geçirilmez. Ýaryşyň netijesinde bir altyn, bir kümüş we iki sany bürünç medal gowşurylar.
Gazak göreşde we pahlawanide finala çykan türgenlerden ýeňlen ähli göreşçiler iki topara bölünýärler we goşmaça tapgyrlara gatnaşýarlar. Her toparda ýeňiji bolan türgenler bürünç medal bilen sylaglanýarlar.
Ähli görnüş boýunça her bir agram derejesi boýunça ýaryş bir günüň içinde geçirilýär.
Medallaryň sanawy
Habarlar #Guşakly göreş
- Soňky habarlar
Aşgabat 2017-niň surat galereýasy we gündelik hasabat: on birinji güni26 Sentýabr, 2017 (11:57)
- Soňky habarlar
«Aşgabat 2017»-niň surat galereýasy we gündelik hasabat: sekizinji gün23 Sentýabr, 2017 (23:49)
- Soňky habarlar
Gündelik maglumat: 23-nji sentýabr, şenbe güni23 Sentýabr, 2017 (10:53)
- Soňky habarlar
«Aşgabat 2017»-niň surat galereýasy we gündelik hasabat: ýedinji gün22 Sentýabr, 2017 (22:37)
- Soňky habarlar
Gündelik maglumat: 22-nji sentýabr, anna güni22 Sentýabr, 2017 (09:34)
- Soňky habarlar
«Aşgabat 2017» oýunlarynyň altynjy güni üçin surat galereýasy hem-de gündelik hasabat21 Sentýabr, 2017 (23:05)
- Soňky habarlar
Filippinli garyşyk söweş sungatynyň türgeni guşakly göreş boýunça kämilleşmek isleýär21 Sentýabr, 2017 (17:15)
- Soňky habarlar
Gündelik hasabat: 21-nji sentýabr, hepdäniň penşenbe güni21 Sentýabr, 2017 (10:19)
- Soňky habarlar
Guşakly göreş boýunça tälimçi Garajaýew ýaryşlaryň üçünji gününde gazak göreşi hem-de pahlawani tapgyrlarynda güýçli garşydaşlaryň bolmagyna garaşýar20 Sentýabr, 2017 (19:13)
- Soňky habarlar
Guşakly göreşde aglaba altyn medaly türkmen türgenleri eýeledi20 Sentýabr, 2017 (12:34)
- Soňky habarlar
Çarşenbe: ýeňil atletika boýunça ýaryşyň ahyrky, kuraş boýunça ýaryşyň ilkinji güni20 Sentýabr, 2017 (10:22)
- Soňky habarlar
Surat galereýasy: «Aşgabat 2017»-niň dördünji güni19 Sentýabr, 2017 (23:05)
- Soňky habarlar
Guşakly göreş, 3x3 basketbol we bilýard boýunça ýaryşlara badalga berler18 Sentýabr, 2017 (23:59)
- Soňky habarlar
Türkmen guşakly göreşçileri halkyň ynamy bilen ýeňşe sary13 Sentýabr, 2017 (09:43)
- Soňky habarlar
Sporta bolan söýgi durmuşa bolan söýgüdir08 Sentýabr, 2017 (12:15)
- Soňky habarlar
Türkmen pälwanlarynyň dünýä çempionatyndaky üstünligi29 Noýabr, 2016 (12:35)
- Beýleki habarlar
Ýurdumyz öz pälwanlaryny sarpalaýar04 Iýul, 2016 (14:17)
- Soňky habarlar
Göreş we guşakly göreş boýunça Aziýa çempionaty: türkmen pälwanlary öňde barýarlar28 Iýun, 2016 (22:57)
- Soňky habarlar
Türkmen göreşi dünýä sportunyň uly giňişligine çykýar24 Iýun, 2016 (23:30)
- Soňky habarlar
Türkmenistanyň ýygyndysy Bişkekde guşakly göreş boýunça “Gran-pri” ýaryşynda 11 medala mynasyp boldy17 Mart, 2016 (19:52)


text:
Türki halklaryň Halkara guramasynyň 25 ýyllygyna bagyşlanan TÜRKSOÝ Ýaşlar kamera orkestriniň Balkan ýurtlaryndaky çykyşlary Bosniýanyň Zenisa şäherindäki konsert bilen jemlendi. Tomaşaçylar saz agşamyna uly gyzyklanma bildirdiler, oňa Zenisanyň Kamera orkestri-de gatnaşdy. Belli türkmen kompozitory Nury Halmämmedowyň “Hüwdi” eseri çykyşlarda ýaňlanan ajaýyp sazlaryň biri boldy, ony Amn Huseýnagiçiň dirižýorlyk etmeginde orkestriň sazandalary ýerine ýetirdiler.
Çykyşlaryň dowamynda Makedoniýanyň, Çernogoriýanyň, Bosniýanyň we Gersegowinanyň, Serbiýanyň we Kosowonyň ilaty TÜRKSOÝ Ýaşlar kamera orkestriniň ýerine ýetirijilik ussatlygy bilen tanyşdy. Gastroly Türkiýe Respublikasynyň Medeniýet we syýahatçylyk ministrligi hem-de Ýunus Emre adyndaky Instituty gurnadylar.
Priştina, Prizren, Setina, Mostar, Saraýewo we Zenisa şäherlerinde jemi alty konsert boldy. Orkestriň hatarynda Türkiýeden, Türkmenistandan, Azerbaýjandan, Gazagystandan, Gyrgyzystandan ýaş sazandalar bardy. Orkestriň dirižýory azerbaýjanly Mustafa Mehmandarow Ýaşlar kamera orkestrine 2001-nji ýylda skripkaçy bolup gelipdi. Ol 2016-njy ýylda saz billimini alandan soň dirižýorlyk edip başlady. Şu ýyl bu ýaş zehin Balkan ýurtlaryna gastrolyň dowamynda ilkinji gezek orkestre ýolbaşçylyk etdi.
“Konsertlerimiz üstünlikli geçdi. Toparyň agzalary üçin bilelikdäki çykyşlar, ozaly bilen, döredilik gatnaşyklarydyr. Biz birek-birekden köp zat öwrendik, dostlaşdyk. Men sekiz ýyl töweregi Türki halklaryň medeniýetiniň halkara guramasynyň taslamalaryna gatnaşyp gelýärin, şonuň netijesinde diňe bir derejäm ulalaman, eýsem tutuş durmuşym özgerdi. Men türk dünýäsiniň medeniýetine wekilçilik edýänligim üçin özümi bagtly saýýaryn. Geçen gatrollarda Wiktor Tretýakow bilen bir sahnada çykyş edip, öňden eden arzuwyma ýetdim” –diýip, Mustafa Mehmandarow söhbetdeşlikde aýtdy.
TÜRKSOÝ-yň Baş sekretary Dusen Kaseinow Balkan ýurtlaryndaky çykyşlary teswirläp: “Biz saz sungatynyň diline, dini ynanç-ygtykatlaryna ýa-da gelip çykyşyna garamazdan adamlary birleşdirýändigine ýene bir gezek göz ýetirdik. TÜRKSOÝ medeni hyzmatdaşlyk boýunça halkara guramasy çärýek asyr wagt bäri sungatyň ählumumy dili arkaly dürli halklaryň medeni taýdan ýakynlaşmagyna, özara düşünişmegine ýardam edip gelýär”—diýip belledi.


text:
«At göçüm» edýän at ogrusy Geldi Kärize
«At göçüm» edýän at ogrusy Geldi Kärize
Biz näme ene-atamyzy taşlap, daşary ýurtlara gaýdyp, bärde okaman adam satyp ýörene meňzeýäsmi? Seniň ýanyňa barýanlar, seniň bilen gatnaşýanlar şolar ýalydyr. Seniň çagalaryň bilen heleýiň daşary ýurtlara gidip pula satylyp ýörendir.
Men şol wideony görüp, G.Kärizowyň daşary ýurda çykyp özüniň dogduk mekanyny pula çalyşan adam hökmünde garaýan.
Biziň ata-enelermize bigaýratlar diýen bolup, özi bigaýrat adama meňzeýär. Ýurduň içindekä, wezipede otyrka ähli zatlar gowy, işden çykan soň, puldan kesilip, abraýdan düşen soň bolsa, hemme zatlar tersine.
Gaýratly bolsaň samsyk pikiriňi ýurtda ýaşaýarkaň aýtmaly ekeniň, daşary ýurda çykansoň bokurdagyňa boş sözler bilen zor salýaň.
Kameraň öňünde bolşuňy görüp, Golliwudyň zehinsiz aktýorlaryna meňzetdim. Türkmenistan barada janypkeş boljak bolup aktýor maskasyny emelsiz geýen Kärizowa pul berilýän bolmaly. Ýogsam munuň ýaly ysnatlar peýda bolmasa barmagyny-da gymyldatmaz. Pul üçin namysyny hem satar. Men seniň kimdigiňi bilesim geldi. Seniň bu çykyşyňdan soň, mende sen barada şeýle pikir döredi. Sen maşgalaňy, türkmen ojagyňy hem gönendirmedik adam bolmaly.
«At ogurlamak» - diýýäň welin, diýilýän bolsa dogrudyr – «ýel bolmasa, çöp başy yralmaz», diýipdirler ata-babalarymyz. Bolup oturşyň, aýdýan zatlaryň şular bolsa, senden her zat çykar. Bar gahrymanlygyň türme tussaglygynda oturanyň. Namysly adam beýle zady aýtmakdan ileri, ýadyna düşürmegi hem özüne utanç hasaplardy. Seniň bolsa diliňden «Owadan depe » söz düşenok.
Men millet saýlaýan oglan däl. Ýöne sen «ýewreý» milletine degilenine gaharyň gelýär. Näme sen «ýewreými?». Umumy ýaşaýyş jaýynda bile ýaşaýanlarymyň hemmesi başga milletlerden. Olar bilen agzybir ýaşaýarys. Olar Türkmenistan barada gowy pikirde. Ýöne seniň ýaly haramzada adamlar Türkmenistan barada alada eden bolup, gaýtam göbek ganyň daman ýerini, dogduk mekanyňy daşary ýurt raýatlarynyň arasynda abraýdan düşürýär. Watanyň barada alada edýän bolsaň gowy ýerlerini hem aýtmaly ekeniň. Watanyň abraýy saňa gerek dälmi?!
Seniň bolup oturşyňda, edýän gürrüňleriňde many ýok. Öňüne ýal oklanan it ýaly, pul üçin aýt diýilýän zatlary aýdyp oturan ýene bir haramzada nadanyň döränine göz ýetirdim.
Talyp
- Гость
-


text:
Orsýetiň Federasiýa Geňeşi hökümete daşary ýurtlardan maliýeleşdirilýän media kompaniýalaryny “daşary ýurt agentlikleri” hökmünde bellige almaga we olara garşy gadagançylyklary girizmäge ygtyýar berýän kanuny tassyklady.
Rus parlamentiniň ýokary palatasy 22-nji noýabrda 154 agzanyň goldamagynda we bir sany saklanan ses bilen agzalýan kanuny biragyzdan kabul etdi. Indi bu kanun taslamasy gol üçin prezident Wladimir Putiniň dykgatyna ýetiriler.
Federasiýa Geňeşiniň başlygy Walentina Matwiýenko kanun çykaryjylaryň prezidentiň adam hukuklary boýunça mejlisiniň tankydy belliklerini maslahatlaşansoň kabul edilendigini mälim etdi. Tankydy belliklerde agzalýan taslamanyň kemçilikleri aýdylypdy we munuň täzeden gözden geçirilmegi üçin Aşaky öýe ugradylmagy soralypdy.
Gürrüňi edilýän kanunçylyk Döwlet Dumasynda geçirilen üç maslahatdan soň 15-nji noýabrda biragyzdan kabul edildi. Kanunyň kabul edilmeginden birnäçe sagat soň Adalat ministrligi Azat Ýewropa/Azatlyk Radiosynyň (AÝ/AR) habar gulluklaryna duýduryş hatlaryny ugratdy.
Hatlarda habar gulluklaryň nähili çäklendirmeler bilen ýüzbe-ýüz boljakdyklary aýdyňlaşdyrylmady, ýöne kanun çykaryjylaryň aýtmagyna görä, degişli media serişdelerinden jikme-jik maliýe hasabatlary talap edilip, olaryň çap edýän maglumatlarynda habaryň daşary ýurt agentliklerinden ýetirilendigini agzamak soralar. Orsýetli resmiler käbir media serişdeleriniň, şol sanda AÝ/AR-yň, “Amerikanyň sesi” (VOA) kanalynyň we Germaniýanyň “Deutsche Welle” media kompaniýasynyň “daşary ýurt agentlikleri” hökmünde tagmalanyp bilinjekdigini aýdýarlar.
Halkara hukuk goraýjy guramalaryndan “Amnesty International” agzalýan kanunçylygyň Orsýetdäki media azatlyklaryna “agyr zarba” urjakdygyny aýtdy, ýöne orsýetli resmiler bu kanunyň içerki media serişdelere degişli däldigini aýdýarlar.
Orsýetli resmiler täze kanuny Birleşen Ştatlaryň rus media kompaniýalaryna edýän basyşyna “simmetriki jogap” diýip häsiýetlendirýärler. Russiýanyň döwlet eýeçiligindäki “Russia Today” telekanaly Birleşen Ştatlardaky “Daşary ýurtly agentleri hasaba almak boýunça aktyň” talaplaryna laýyklykda 13-nji noýabrda hasaba durdy.
Ýanwar aýynda Birleşen Ştatlaryň aňtaw agentlikleri ýurtda 2016-njy ýylda geçirilen prezidentlik saýlawlaryna rus hökümetiniň täsir ediş tagallalarynyň çäklerinde Orsýetiň “Russia Today” kanaly we “Sputnik” habar agentligi ýalan maglumat ýaýdy diýen netijä gelensoň Birleşen Ştatlaryň Adalat departamenti “Russia Today-den” hasaba durmagy talap edipdi.
AÝ/AR 15-nji noýabrda ýaýradan beýanatynda “ABŞ-da hereket edýän rus mediasy we Orsýetde iş alyp barýan amerikan mediasy boýunça ýagdaýlar aşa deňsizliginde galýar” diýdi.
“ ‘Russia Today’ we ‘Sputnik’ Birleşen Ştatlarda öz işlerini azat-erkin ýaýlyma berýärler. AÝ/AR bolsa administratiw basyşlar sebäpli öz ýaýlym şahamçalaryndan mahrum boldy hem-de AÝ/AR-a kabel ýaýlym mümkinçilikleri elýeterli däl. AÝ/AR-yň habarçylary Orsýetde gorkuzmalara we hatda fiziki hüjümlere-de sezewar bolýarlar” diýip, AÝ/AR-yň beýanatynda aýdylýar.
Birleşen Ştatlaryň Orsýetdäki ilçisi Jon Huntsman 17-nji noýabrda Azat Ýewropa/Azatlyk Radiosynyň hem-de VOA kanalynyň Moskwadaky edaralaryna baryp, täze kanunçylygyň Birleşen Ştatlary “aladalandyrýandygyny” aýtdy:
“Islendik azat we demokratiki jemgyýetde abadançylygyň we kuwwatlylygyň hatyrasyna erkin medianyň ýörelgeleri aýratyn ähmiýetlidir” diýdi.
15-nji noýabrda Putiniň Dumadaky wekili agzalýan kanunçylygy öz administrasiýalarynyň goldaýandygyny aýtdy.